open-index/open-wikipedia-markdown huggingface dataset:
മാസ്റ്റർ രഘു (കരൺ)

മാസ്റ്റർ രഘു  (ജനനം: ഓഗസ്റ്റ് 19, 1967)  എന്ന പേരിൽ മലയാള ചലച്ചിത്ര വേദിയിൽ  അറിയപ്പെട്ടിരുന്ന പഴയ കാല മലയാള സിനിമകളിലെ ബാലതാരം ആയിരുന്നു.  ബാലതാരമായി കരിയർ ആരംഭിച്ച അദ്ദേഹം പ്രധാനമായു തമിഴ്, മലയാളം സിനിമകളിലാണ് അഭിനയിച്ചിരുന്നത്. തമിഴ് സിനിമയിൽ കരൺ എന്ന പേരിൽ അറിയപ്പെടുന്നു. 1990 കളിൽ അദ്ദേഹം നായകനായും വില്ലനായും അഭിനയിക്കാൻ തുടങ്ങി. 2000 കളുടെ മധ്യത്തിൽ, ഒരു ഇടവേളയ്ക്ക് ശേഷം, കൊക്കി (2006) എന്ന ചിത്രത്തിന്റെ  വിജയത്തെത്തുടർന്ന് അദ്ദേഹം പ്രധാന കഥാപാത്രമായി സിനിമകളിൽ അഭിനയിക്കുന്നതിന് മുൻഗണന നൽകി. കമൽ ഹാസനൊപ്പം നമ്മവർ എന്ന ചിത്രത്തിൽ ഒരു പ്രധാന വേഷം ചെയ്യുകയും ഈ വേഷം അദ്ദേഹത്തിന് വലിയ അംഗീകാരങ്ങൾ നേടിക്കൊടുക്കുകയും ചെയ്തു. 

## ജീവിത രേഖ
ജനനം 1969 ആഗസ്റ്റ് 19 ന് തമിഴ്നാട്ടിൽ. യഥാർത്ഥ പേരു് **രഘുകേശവൻ**. 50 ൽ ഏറെ മലയാള സിനിമകളിൽ മാസ്റ്റർ രഘു എന്ന പേരിൽ ബാലതാരമായി അഭിനയിച്ചിട്ടുണ്ട്. 1972 ൽ അച്ഛനും ബാപ്പയും എന്ന മലയാള ചിത്രത്തിലൂടെ അരങ്ങേറ്റം നടത്തി. കൌമാര പ്രായത്തിൽ അഭിനയിച്ച ഐ.വി. ശശി ചിത്രമായ ഇണ എന്ന ചിത്രവും കുയിലിനെ തേടി എന്ന ചിത്രവും വമ്പൻ ഹിറ്റുകൾ ആയിരുന്നു. മുതിർന്നതിനു ശേഷം രഘു എന്ന പേരിൽ ഏതാനും മലയാള സിനിമകളിൽ അഭിനയിച്ചിരുന്നു. 1974 ൽ രാജഹംസം എന്ന ചിത്രത്തിലെ അഭിനയത്തിന് മികച്ച ബാലതാരത്തിനുള്ള അവാർഡ് നേടിയിരുന്നു. പിന്നീട് 1975ൽ പ്രയാണം, സ്വാമി അയ്യപ്പൻ എന്നീ ചിത്രങ്ങളിലെ അഭിനയത്തിനും ആ വർഷത്തെ മികച്ച ബാലതാരത്തിനുള്ള അവാർഡ് നേടി. മലയാള സിനിമയിൽ നസീർ, മധു, ജയൻ, സോമൻ, വിൻസന്റ് തുടങ്ങിയ പ്രതിഭകൾക്ക് ഒപ്പം അഭിനയിച്ച ചുരുക്കം നടന്മാരിൽ ഒരാളാണ് രഘു. അനേകം ചിത്രങ്ങളിൽ ഡബ്ബിംഗ് ആർട്ടിസ്റ്റായും അദ്ദേഹം ജോലി ചെയ്തിട്ടുണ്ട്. മുതിർന്നതിനു ശേഷം പൂർണ്ണമായും തമിഴ് സിനിമയിലേയ്ക്ക് ചേക്കേറി. ബാല്യ കാലത്തിനു ശേഷം അണ്ണാമലൈ എന്ന ചിത്രത്തിൽ രജനീ കാന്തിനൊപ്പവും നമ്മവർ എന്ന ചിത്രത്തിൽ കമൽഹാസനൊപ്പവുമുള്ള അഭിനയം ഏറെ ശ്രദ്ധിക്കപ്പെട്ടു. ഈ ചിത്രം മുതലാണ് കരൺ എന്ന പുതിയ പേരിൽ  തമിഴിൽ അറിയപ്പെടുന്നത്. അനേകം തമിഴ് സിനിമകളില് വിജയ്, അജിത് എന്നീ നായകന്മാരോടൊപ്പം പ്രത്യക്ഷപ്പെട്ടിട്ടുണ്ട്.

1992-1999 കാലഘട്ടത്തിൽ തമിഴ് സിനിമകളിൽ അദ്ദേഹം നിരവധി വേഷങ്ങൾ ചെയ്തു. കാതൽ കോട്ടൈ, കാതൽ മന്നൻ, ലവ് ടുഡേ, ആശയിൽ ഒരു കടം, നേര്ക്കു നേർ തിരുനെൽവേലി, ഉന്നൈ തേടി തുടങ്ങിയ ചിത്രങ്ങളിൽ അദ്ദേഹം തകർപ്പൻ പ്രകടനം കാഴ്ചവച്ചു. 1999 മുതൽ അദ്ദേഹത്തിന്റെ കരിയർ മങ്ങിത്തുടങ്ങി. കഥാവരയൻ പോലുള്ള സിനിമകളിൽ അഭിനയിച്ചുകൊണ്ട് നഷ്ടപ്പെട്ട സ്ഥാനം വീണ്ടെടുക്കാൻ കരൺ ശ്രമിച്ചുവെങ്കിലും അതെല്ലാം പരാജയപ്പെട്ടു. വ്യക്തിജീവിതത്തിൽ സംഭവിച്ച ചില വീഴ്ചകൾക്കുശേഷം അദ്ദേഹം സിനിമാ മേഖലയിൽനിന്ന് അപ്രത്യക്ഷനായി വിദേശത്തേയ്ക്ക് ചേക്കേറി. അദ്ദേഹം സിനിമ ലോകത്ത് നിന്നും മാറാൻ തീരുമാനിച്ചതിന് പിന്നിൽ ഒരു സ്ത്രീയുമായി അദ്ദേഹത്തിനുള്ള ബന്ധമാണ് കാരണം എന്നാണ് തമിഴ് സിനിമാ ലോകം പറയുന്നത്.

## മറ്റ് മേഖലകൾ
ബോളിവുഡ് നടി കരീന കപൂറിനൊപ്പം 45 സെക്കൻഡ് ദൈർഘ്യമുള്ള മഹീന്ദ്ര ഡ്യൂറോയുടെ പരസ്യത്തിലൂടെയാണ് കരൺ തന്റെ പരസ്യ രംഗത്തേയ്ക്കുള്ള അരങ്ങേറ്റം നടത്തിയത്.

## അഭിനയിച്ച മലയാള സിനിമകൾ

### ബാലതാരം: മാസ്റ്റർ രഘു എന്ന പേരിൽ

### As lead രഘു - (മലയാള സിനിമ) കരൺ- (തമിഴ് സിനിമ)

## അവാർഡുകൾ
**കേരള സംസ്ഥാന ചലച്ചിത്ര അവാർഡുകൾ**

1974 - മികച്ച ബാലതാരം - രാജഹംസം

1975 - മികച്ച ബാലതാരം - പ്രയാണം, സ്വാമി അയ്യപ്പൻ

**തമിഴ്നാട് സംസ്ഥാന ചലച്ചിത്ര അവാർഡുകൾ**

2009 - മികച്ച നടനുള്ള തമിഴ്നാട് സംസ്ഥാന ചലച്ചിത്ര അവാർഡ് - മലയൻ

## അവലംബം
രാജേന്ദ്ര കുമാരി ബാജ്പേയ്

ഇന്ത്യയിലെ ഒരു പ്രമുഖ രാഷ്ട്രീയ പ്രവർത്തകയും മുൻ കേന്ദ്ര മന്ത്രിയുമായിരുന്നു **രാജേന്ദ്ര കുമാരി ബാജ്‌പേയ്‌ (Rajendra Kumari Bajpai) **
കേന്ദ്ര ഭരണപ്രദേശമായ പുതുച്ചേരിയുടെ ലഫ്റ്റനന്റ് ഗവർണറായിരുന്നു രാജേന്ദ്ര കുമാരി ബാജ്‌പേയ്. ഉത്തർപ്രദേശിലെ സിതാപുർ ലോക്‌സഭാ മണ്ഡലത്തിൽ നിന്ന് 1980, 1984, 1989 എന്നീ വർഷങ്ങളിൽ ഇന്ത്യൻ നാഷണൽ കോൺഗ്രസ്സിന്റെ പ്രതിനിധിയായി മത്സരിച്ച് ലോക്‌സഭയിലേക്ക് തിരഞ്ഞെടുക്കപ്പെട്ടു. മുൻ ഇന്ത്യൻ പ്രധാനമന്ത്രി ഇന്ദിരാഗാന്ധിയുടെ അടുത്ത വിശ്വസ്തയായിരുന്നു.

## കുടുംബ ജീവിതം
1925 ഫെബ്രുവരി എട്ടിന് ബിഹാറിലെ ഭഗൽപൂർ ജില്ലയിൽ എസ് കെ മിശ്രയുടെ മകളായി ജനിച്ചു. ഇന്ത്യൻ നാഷണൽ കോൺഗ്രസ്സിന്റെ നേതാവും മധ്യപ്രദേശിലെ പ്രഥമ മുഖ്യമന്ത്രിയുമായ രവിശങ്കർ ശുകഌയുടെ പൗത്രിയുമാണ്.
അലഹബാദ് സർവ്വകലാശാലയിൽ നിന്ന് മാസ്റ്റർ ബിരുദവും പിഎച്ച്ഡിയും കരസ്ഥമാക്കി.
1942ലെ ക്വിറ്റ് ഇന്ത്യ പ്രസ്ഥാനത്തിൽ പങ്കെടുത്ത ഡിഎൻ ബാജ്‌പേയിയെ 1947ൽ വിവാഹം ചെയ്തു. ഒരു മകനും മകളുമുണ്ട്.

## രാഷ്ട്രീയ ജീവിതം
1962 മുതൽ 1977വരെ ഉത്തർപ്രദേശ് നിയമസഭയിൽ അംഗമായിരുന്നു. ഉത്തർപ്രദേശ് സംസ്ഥാന കോൺഗ്രസ് അധ്യക്ഷയും പ്രധാനമന്ത്രി ഇന്ദിരാഗാന്ധിയുടെ അടുത്ത വിശ്വസ്തയുമായിരുന്നു.
1970 മുതൽ 77 വരെ ഉത്തർപ്രദേശ് സർക്കാരിലെ വിവിധ വകുപ്പുകളിൽ മന്ത്രിയായി.
ഉത്തർപ്രദേശിലെ സിതാപുർ ലോക്‌സഭാ മണ്ഡലത്തിൽ നിന്ന് 1980, 1984, 1989 എന്നീ വർഷങ്ങളിൽ  ലോക്‌സഭയിലേക്ക് തിരഞ്ഞെടുക്കപ്പെട്ടു. 1984 മുതൽ 86വരെ സ്വതന്ത്ര ചുമതലയുള്ള കേന്ദ്ര സാമൂഹ്യ ക്ഷേമ സഹമന്ത്രിയായി. 1986 മുതൽ 1987 വരെ കേന്ദ്ര തൊഴിൽ സഹമന്ത്രി, 1987 മുതൽ 89 വരെ രാജീവ് ഗാന്ധി മന്ത്രിസഭയിൽ സാമൂഹ്യ ക്ഷേമ മന്ത്രിയായി.
1995 മെയ് രണ്ടു മുതൽ 1998 ഏപ്രിൽ 22 വരെ പുതുച്ചേരിയുടെ ലഫ്റ്റനന്റ് ഗവർണറായി നിയമിതയായി.

## അന്ത്യം

കിഡ്‌നി സംബന്ധമായ രോഗത്തെ തുടർന്ന് 1999 ജൂലൈ 17ന് അരഹബാദിൽ വെച്ച് മരണപ്പെട്ടു.

## അവലംബം

വർഗ്ഗം:പുതുച്ചേരിയുടെ ലഫ്റ്റനന്റ് ഗവർണ്ണർമാർ
വർഗ്ഗം:ഇന്ത്യയിലെ വനിതാ ഗവർണർമാർ
വർഗ്ഗം:1925-ൽ ജനിച്ചവർ
കേരളത്തിലെ മത്സ്യങ്ങളുടെ പട്ടിക

ഇന്ത്യയിലെ കരയിലും കടലിലുമായി ഉള്ള ഏതാണ്ട് 33059 മത്സ്യസ്പീഷിസുകൾ ലോകത്തിലെ മത്സ്യവൈവിധ്യത്തിന്റെ ഏതാണ്ട് 9.7 ശതമാനത്തോളം വരും. ഇതിൽ കടൽമത്സ്യങ്ങൾ ഏതാണ്ട് 7.4 ശതമാനത്തോളമാണ്. ആകെ ഇന്ത്യയിൽ ഉള്ള ഏതാണ്ട് 3231 മത്സ്യസ്പീഷിസുകളിൽ 2443 (75.6 ശതമാനം) കടൽമത്സ്യങ്ങളാണ്. കേരളത്തിൽ ഇപ്പോൾ കാണുന്നത് 905 തരം മത്സ്യങ്ങളാണ് അവയുടെ പട്ടിക ചുവടെ ചേർത്തിരിക്കുന്നു.

## സൂചനകൾ
*	1 Known only from the Ashambu Hills
*	2 Known only from the Nilgiri Biosphere Reserve
*	3 Known only from the Periyar Watershed including the diverted waters into Tamil Nadu
*	4 Known only from the Santhampara Hills; Previously in the genus Horalabiosa
*	5 Known only from the Periyar River at Pooyamkuty
*	6 Known only from the south of the Palakkad Gap
*	7 Known only from the north of the Palakkad Gap
*	8 Known only from the Silent Valley Naional Park and Chinnar Wildlife Sanctuary
*	9 Known only from the Periyar Tiger Reserve
*	10 Possibly an introduced populaion
*	11 Known only from the rivers in Kasargod and Kannur districts
*	12 Known only from the Kabini River
*	13 Known only from the conluent rivers of the Vembanad Lake
*	14 In Kerala, its distribuion is restricted to the rivers in Wayanad
*	15 Known only from the Kunthi River in Mannarkad
*	16 Known only from the Periyar, Chalakudy and Bharathapuzha Rivers
*	17 Known only from the Chinnar Wildlife Sanctuary
*	18  Known only from the Silent Valley Naional Park
*	19 Known only from the Silent Valley Naional Park and adjoining landscapes (Bhavani and Kunthipuzha)
*	20 Known only from the Anamalai Hills
*	21 Known only from the Santhampara Hills
*	22 In Kerala, it is known only from Wayanad District; Previously in the genus Longischistura
*	23 In Kerala, it is currently known only from the east lowing Kabini River
*	24 Known only from the Periyar and Chalakudy rivers
*	25 Known only from Thrissur District
*	26 Known only from the Chaliyar River
*	27 Known only from its type locality in the Manimala River
*	28 Known only from the Aralam Wildlife Sanctuary
*	29 Known only from Kotayam District
*	30 The parent taxa is now considered as Tylosurus acus acus (Lacepède, 1803) and the sub species in western Indian ocean, including
*	Indian coastal waters is represented by Tylosurus acus melanotus (Bleeker, 1850) (Bailly, 2015)
*	31 Known only from its type locality in Kotayam; Not collected since its descripion
*	* Exoic species

## ഇതും കാണുക
കേരളത്തിലെ തദ്ദേശീയ മത്സ്യങ്ങളുടെ പട്ടിക

## അവലംബം

## പുറത്തേക്കുള്ള കണ്ണികൾ

വർഗ്ഗം:കേരളവുമായി ബന്ധപ്പെട്ട പട്ടികകൾ
*
വർഗ്ഗം:ജീവികളുമായി ബന്ധപ്പെട്ട പട്ടികകൾ
ആർച്ചോസോർ

അമ്നിയോട്ട ഡായപ്പ്സിഡ്കളുടെ ഒരു കൂട്ടത്തെ ആണ് **ആർച്ചോസോർ** എന്ന് വിളിക്കുന്നത്. ഇതിൽ ഇന്ന് ജീവിച്ചിരിക്കുന്ന പക്ഷികളും അവയുടെ പിന്മുറക്കാരും (വംശനാശം/മൺമറഞ്ഞവയും  ) ഇന്ന് ജീവിച്ചിരിക്കുന്ന മുതല കുടുംബത്തിൽ പെട്ടവയും അവയുടെ പിന്മുറക്കാരും(വംശനാശം/മൺമറഞ്ഞവയും  ) പെടുന്നു. 

## അവലംബം

വർഗ്ഗം:ജീവശാഖ
ജെയിംസ് എച്ച്. ബ്രൗൺ

**ജെയിംസ് എച്ച്. ബ്രൗൺ** (born 1942) അമേരിക്കയിലെ ജീവശാസ്ത്രജ്ഞനും വിദ്യാഭ്യാസ വിചക്ഷണനും ആണ്.

പരിസ്ഥിതി ശാസ്ത്രജ്ഞനും 2011ൽ ന്യൂമെക്സിക്കോ സർവ്വകലാശാലയിലെ ജീവശാസ്ത്ര പ്രൊഫസ്സറുമായിരുന്നു. ഇക്കോളജിയുടെ 3 കാര്യങ്ങളെ ആധാരമാകിയാണ് അദ്ദേഹത്തിന്റെ പ്രവർത്തനങ്ങൾ നടന്നിരുന്നത്. 1. ചിഹുവഹുവാൻ മരുഭൂമിയിലെ ഹാർവസ്റ്റർ ഉറുമ്പുകളുടെയും കരളുന്ന ജന്തുക്കളുടെയും അംഗസംഖ്യയും സമൂഹപരിസ്ഥിതിശാസ്ത്രവും അടിസ്ഥാനപ്പെടുത്തിയത്, 2. ജന്തുക്കളുടെ ശാരീരിക വലിപ്പവും അവയുടെ എണ്ണവും ഭൂമിശാസ്ത്രവ്യാപ്തിയും, 3. ഇക്കോളജിയുടെ ഉപാപജയ തത്ത്വം.
### Honors
Honors James Brown has received include:
*American Association for the Advancement of Science, Fellow, 1988
*Eugene P. Odum Award for Education (Ecological Society of America), 2001
*Marsh Ward for Career Achievement, (British Ecological Society), 2002
*Robert H. MacArthur Award (Ecological Society of America), 2005
*Member of the National Academy of Sciences, 2005
## Trained graduate students and post-docs

John F. Addicott,
Andrew P. Allen,
Susan Anderson,
Kristina Anderson-Teixeira,
Ford Ballantyne,
Alison Boyer,
Michael Bowers,
Gregory S. Byers,
Jason Bragg,
Jean-Luc Cartron,
Gerardo Ceballos,
Charles G. Curtin,
Michael Cyr,
Diane Davidson,
Brian J. Enquist,
Kristine Ernest,
S.K. Morgan Ernest,
Katrin Bohning-Gaese,
William Gannon,
Laura Gonalez-Guzman,
Thomas Gibson,
James Gillooly,
Deborah Goldberg,
Jacob Goheen,
Qinfeng Guo,
Alan Harvey,
Lauraine Hawkins,
Robert Holmes,
Richard Inouye,
Dawn M. Kaufman, 
Douglas Kelt,
S.Kathleen Lyons,
Katrina Mangin,
Pablo Marquet,
Brian Maurer,
David Mehlman,
Shahroukh Mistry,
Jordan Okie
Jennifer Parody,
Colleen Kelly,
Jim Reichman,
Kevin Rich,
Michael Rourke,
Dov Sax,
Andrew Smith,
Felisa Smith,
Ursula Shepherd,
Marian Skupski,
Steven Sutherland,
Robert Taylor,
Katherine Thibault,
Daniel Thompson,
Hira Walker,
Ethan P. White,
Thomas Whitham,
David Wright,
Wenyun Zuo

## Books
* 
* 
* 
* 
* 
* 
* 
* 
* 
* 
* 

## ഇതും കാണൂ
*Metabolic theory of ecology

## അവലംബം

വർഗ്ഗം:പരിസ്ഥിതി ശാസ്ത്രജ്ഞർ
വർഗ്ഗം:1942-ൽ ജനിച്ചവർ
റോബർട്ട് ബ്രൗൺ

റോബർട്ട് ബ്രൗൺ സ്കോട്‌ലന്റു കാരനായ സസ്യശാസ്ത്രജ്ഞനും പാലിയന്റോളജിസ്റ്റും ആയിരുന്നു. 

## അവലംബം

വർഗ്ഗം:സ്കോട്ടിഷ് ശാസ്ത്രജ്ഞർ
വർഗ്ഗം:1773-ൽ ജനിച്ചവർ
വർഗ്ഗം:1858-ൽ മരിച്ചവർ
ഡേവിഡ് ബ്രൂസ്

**ഡേവിഡ് ബ്രൂസ്** (29 May 1855 in Melbourne – 27 November 1931 in London) സ്കോട്‌ലന്റുകാരനായ രോഗഗവേഷകനും സൂക്ഷ്മജീവിശാസ്ത്രജ്ഞനും ആയിരുന്നു. ബ്രൂസെല്ലോസിസ് (അന്നതിനെ മാൾട്ടാ പനി എന്നാണ് വിളിച്ചിരുന്നത്.) ഉറക്കരോഗമുണ്ടാക്കുന്ന, ട്രൈപ്പനോസോംസ്  എന്നിവയെപ്പറ്റി ഗവേഷണം നടത്തി. 
## അവലംബം

വർഗ്ഗം:സൂക്ഷ്മജീവിശാസ്ത്രജ്ഞർ
ഫിലോസോഫിയ നാച്ചുറാലി പ്രിൻസിപ്പിയ മാത്തമാറ്റിക്ക

ഭൗതികശാസ്ത്രശാഖയിൽ പ്രസിദ്ധീകരിക്കപ്പെട്ട ഏറ്റവും പ്രധാനപ്പെട്ടതും ശ്രദ്ധേയമായതുമായ പുസ്തകമാണ്‌ 1687  ൽ പ്രസിദ്ധീകരിക്കപ്പെട്ട “ഫിലോസോഫിയ നാച്ചുറാലി പ്രിൻസിപ്പിയ മാത്തമാറ്റിക്ക” (ലാറ്റിൻ:Philosophiae Naturalis Principia Mathematica)  എന്നു മുഴുവൻ പേരും “പ്രിൻസിപ്പിയ” എന്ന ചുരുക്ക് പേരും ഉള്ള സർ ഐസക് ന്യൂട്ടന്റെ ഗ്രന്ഥം.

ചലനനിയമങ്ങൾ വിശദീകരിച്ച് ഉദാത്തബലതന്ത്രത്തിന്(classical mechanics) അടിസ്ഥാനമിട്ട ഈ ഗ്രന്ഥം ഗുരുത്വാകർഷണനിയമത്തെക്കുറിച്ച്  പ്രതിപാദിക്കുകയും കെപ്ലറുടെ ഗ്രഹചലനനിയമങ്ങൾക്ക് സൈദ്ധാന്തിക വിശദീകരണം നൽകുകയും ചെയ്തു. മൂന്ന് വാല്യങ്ങളായി പ്രസിധീകരിക്കപ്പെട്ട ഇതിന്റെ ആദ്യവാല്യം (*De motu corporum* *On the motion of bodies*) ചലനനിയമങ്ങളെക്ക്ക്കുറിച്ച് പ്രതിപാദിക്കുന്നു.
## അവലംബം

വർഗ്ഗം:ഗണിതശാസ്ത്രഗ്രന്ഥങ്ങൾ
രജനി റായ്

ഇന്ത്യയിലെ കേന്ദ്ര ഭരണ പ്രദേശമായ പുതുച്ചേരിയിലെ മുൻ ലഫ്റ്റനന്റ് ഗവർണറായിരുന്നു **രജനി റായ് (Rajani Rai).** 
1998 ഏപ്രിൽ മുതൽ 2002 ജൂലൈ വരെയുള്ള കാലയളവിൽ പുതുച്ചേരിയുടെ ലഫ്. ഗവർണറായി. മഹാരാഷ്ട്രയിലെ നാഗ്പൂർ സ്വദേശിനിയാണ്.

## ആദ്യകാല ജീജിതം
1931 ഫെബ്രുവരി 14ന് മഹാരാഷ്ട്രയിൽ ജനിച്ചു.നാഗ്പൂർ മഹിള നഗരി സഹകാരി
ബാങ്കിന്റെ സ്ഥാപകയാണ്. വനിതാ എജ്യുക്കേഷൻ സൊസൈറ്റി, ചിന്മയാനന്ദ ട്രസ്്റ്റ്, സ്ത്രീശക്തി പ്രതിഷ്ടാൻ എന്നീ സ്ഥാപനങ്ങളിൽ ഉദ്യോഗസ്ഥയായിരുന്നു. എൽഎഡി കോളേജ് പ്രിൻസിപ്പൾ ആയി പ്രവർത്തിച്ചു. ബിജെപിയുടെ മഹിളാ വിഭാഗത്തിന്റെ സജീവ പ്രവർത്തകയായിരുന്നു.

## അന്ത്യം
2013 ഓഗസ്റ്റ് 29ന് അന്തരിച്ചു.

## അവലംബം

വർഗ്ഗം:പുതുച്ചേരിയുടെ ലഫ്റ്റനന്റ് ഗവർണ്ണർമാർ
വർഗ്ഗം:ഇന്ത്യയിലെ വനിതാ ഗവർണർമാർ
ആർച്ചോസോറസ്

ആർച്ചോസോറിഫോം ജെനുസിൽപ്പെട്ട മൺമറഞ്ഞുപോയ ഒരു ഉരഗം ആണ് **ആർച്ചോസോറസ്** . ഇവ അന്ത്യ പെർമിയൻ കാലത്തു ജീവിച്ചിരുന്നവയാണ്. ഫോസിൽ കണ്ടു കിട്ടിയിട്ടുള്ളത് പോളണ്ടിലും റഷ്യയിലും നിന്നാണ്. ആർച്ചോസോറിഫോമുകളിൽ ഏറ്റവും പുരാതന ഇനമാണ് ഇവ.
 
 
## അവലംബം

വർഗ്ഗം:പെർമിയൻ കാലത്തെ ഉരഗങ്ങൾ
സാമുവൽ ബോട്സ്ഫോഡ് ബക്‌ലി

**സാമുവൽ ബോട്സ്ഫോഡ് ബക്‌ലി**(May 9, 1809 – February 18, 1884) അമേരിക്കക്കാരനായ സസ്യശാസ്ത്രജ്ഞനും ഭൗമശാസ്ത്രജ്ഞനും പ്രകൃതിശാസ്ത്രജ്ഞനും ആയിരുന്നു. വെസ്ലെയാൻ സർവ്വകലാശാലയിൽനിന്നും 1836ൽ ബിരുദമെടുത്തു. 

ബക്‌ലി യുണൈറ്റഡ് സ്റ്റേറ്റ്സിലെ തെക്കൻ സംസ്ഥാനങ്ങളിലെ സസ്യങ്ങളെപ്പറ്റി പഠിക്കുകയും പല പുതിയ സ്പീഷീസുകളെ അവിടെ കണ്ടെത്തുകയും ചെയ്തു. അദ്ദേഹത്തിന്റെ ബഹുമാനാർത്ഥം ഒരു പുതിയ സ്പീഷീസിന് ബക്ലെയൽ എന്നു പേരിട്ടിട്ടുണ്ട്. ബക്‌ലി (1860–61)റ്റെക്സാസ് സംസ്ഥാനത്തിന്റെ സംസ്ഥാന ജിയോളജിസ്റ്റ് ആയിരുന്നു. അദ്ദേഹം, നോർത്ത് കരോലിനയിലെ ബക്‌ലി പർവ്വതത്തിന്റെ ഉയരവും മറ്റനേകം പർവ്വതങ്ങളുടെ കൊടുമുറ്റികളുറ്റെ ഉയരവും കൃത്യമായി കണക്കാക്കി. അദ്ദേഹത്തിന്റെ സ്മരണാർഥമാണ് ആ കൊടുമുടിക്ക് ബക്‌ലി കൊടുമുടി എന്ന പേർ ലഭിച്ചത്. യു. എസിലെ മരങ്ങളെപ്പറ്റിയും കുറ്റിച്ചെടികളെപ്പറ്റിയും അനേകം ഗവേഷണപ്രബന്ധങ്ങളും പുസ്തകങ്ങളും എഴുതിയിട്ടുണ്ട്.

## References

{US-scientist-stub}}

വർഗ്ഗം:സസ്യശാസ്ത്രജ്ഞർ
ഇന്ദുമതി ചമൻ‌ലാൽ

ഒരു ഇന്ത്യൻ സ്വാതന്ത്ര്യസമര സേനാനിയും, ഗാന്ധിയനും ആയിരുന്നു ഇന്ദുമതി ചമൻ‌ലാൽ. ഇന്ത്യയിൽ ആദ്യത്തെ ഖാദി സ്റ്റോറിന്റെ തുടക്കം കുറിച്ചത്  അവരായിരുന്നു. അവർ ഗുജറാത്തിലെ ആദ്യത്തെ ടെക്സ്‌സ്റ്റൈൽ മന്ത്രി ആയിരുന്നു. ആ സമയത്താണ് ആദ്യത്തെ ഖാദി സ്റ്റോർ അഹമ്മദാബാദിൽ ആരംഭിച്ചത്. 1970ൽ അവർക്കു പത്മശ്രീ പുരസ്കാരം ലഭിച്ചു. 

**ഇതും കാണുക**

Indian freedom movement
India portal 

## അവലംബം

"Desh Gujarat". Desh Gujarat. 2 October 2014. Retrieved 22 May 2015.

"Indian Express". Indian Express. 10 November 2008. Retrieved 22 May 2015.

"Karmayog". Karmayog. 2015. Retrieved 22 May 2015.

"Padma Shri" (PDF). Padma Shri. 2015. Retrieved 11 November 2014.

വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ
വർഗ്ഗം:ഗാന്ധിയർ
വർഗ്ഗം:പത്മശ്രീ പുരസ്കാരം ലഭിച്ചവർ
വില്ല്യം ബുള്ളോക്ക്

ഇംഗ്ലീഷുകാരനായ ഒരു സഞ്ചാരിയും പ്രകൃതിശാസ്ത്രജ്ഞനും പുരാതനവസ്തുക്കളോട് പ്രത്യേക താത്പര്യമുള്ളയാളുമായിരുന്നു **വില്ല്യം ബുള്ളോക്ക് (William Bullock)** (c. 1773 – 7 March 1849) 
## ജീവിതം
ബുള്ളോക്ക്, സഞ്ചരിക്കുന്ന മെഴുകുജോലി ഏറ്റെടുക്കുന്ന സ്ഥാപനത്തിന്റെ ഉടമകളായ വില്ല്യം ബുള്ളോക്കിന്റെയും എലിസബത്തിന്റെയും മകനായിരുന്നു. ബിർമിങ്‌ഹാമിൽ സ്വർണ്ണപ്പണിക്കാരനും ജ്യൂവലറി ഉടമയുമായാണ് അദ്ദേഹം തന്റെ ജോലി തുടങ്ങിയത്. 1795 ആയപ്പോഴേയ്ക്കും ബുള്ളോക്ക്, ലിവർപൂളിൽ 24 ലോർഡ് സ്ട്രീറ്റിൽ മ്യൂസിയം ഓഫ് നാചുറൽ ക്യൂറിയോസിറ്റി സ്ഥാപിച്ചു. ജ്യൂവല്ലറും സ്വർണ്ണപ്പണിക്കാരനും ആയിരിക്കെത്തന്നെ, അദ്ദേഹം, 1801ൽ കലാസൃഷ്ടികളെപ്പറ്റിയും യുദ്ധോപകരണങ്ങളെപ്പറ്റിയും പ്രകൃതിശാസ്ത്രത്തിലെ വിവിധ വസ്തുക്കളെപ്പറ്റിയും മറ്റു സൂക്ഷിപ്പുകളെപ്പറ്റിയും വിവരണാത്മക കാറ്റലോഗ് തയ്യാറാക്കി. ജെയിംസ് കുക്കിന്റെ പര്യവേഷണങ്ങളിൽ പങ്കെടുത്ത ചിലർ കൊണ്ടുവന്നവയായിരുന്നു അദ്ദേഹത്തിന്റെ ശേഖരങ്ങളിൽ പലതും. 1809ൽ ബുള്ളോക്ക് ലണ്ടനിലേയ്ക്ക് താമസം മാറി. തന്റെ 32000 എണ്ണം വരുന്ന ശേഖരം അവിടെ വളരെ വിജയകരമായി പ്രദർശിപ്പിക്കുകയും ചെയ്തു. 1819 ബുള്ളോക്ക്, തന്റെ ശേഖരം ലേലം ചെയ്തുവിൽക്കുകയും ചെയ്തു. 

1822ൽ ബുള്ളോക്ക് മെക്സിക്കോയിൽ പോയി. അവിടെനിന്നും അനേകം പ്രദർശനവസ്തുക്കൾ അദ്ദേഹം ശേഖരിച്ചു വീണ്ടും പ്രദർശനം തുടങ്ങി. 1843ൽ ലണ്ടനിലെത്തിയ അദ്ദേഹം അവിടെവച്ച് മരിച്ചു. http://news.nky.com/apps/pbcs.dll/artikkel?Dato=20051010&Kategori=LOCAL0312&Lopenr=310100007&Ref=AR 

ബുള്ളോക്ക് ലിന്നയെൻ, ഹോർട്ടികൾച്ചറൽ, ഭൗമശാസ്ത്ര സൊസൈറ്റികളുടെ ഫെലോ ആയിരുന്നു. പ്രകൃതിചരിത്രത്തെപ്പറ്റി അനേകം ലഘുലേഖകൾ പ്രസിദ്ധീകരിച്ചിട്ടുണ്ട്. 
## കുറിപ്പുകൾ

## അവലംബം
*
* 
* Robert D. Aguirre: *Informal Empire: Mexico and Central America in Victorian Culture*. Minneapolis and London: University of Minnesota Press, 2005.
* William Bullock: *Sketch of a Journey through the Western States of North America*, 1827.
* Michael P. Costeloe: ''William Bullock and the Mexican Connection''. In: Mexican Studies/Estudios Mexicanos, Summer 2006, Vol. 22, No. 2, Pages 275–309. Online-Version 
*Papavero, N. & Ibanez-Bernal, S., 2001 Contributions to a history of Mexican Dipterology. Part I. Entomologists and their works before the Biologia Centrali-Americana.  *Acta Zoologica Mexicana Nueva Serie* 84: 65–173.
വാൾട്ടർ ബുള്ളർ

**സർ വാൾട്ടർ ബുള്ളർ** എന്ന **വാൾട്ടർ ലോവ്രി ബുള്ളർ** (9 October 1838 – 19 July 1906) ന്യൂസിലാന്റിലെ അഭിഭാഷകനും പ്രകൃതിശാസ്ത്രജ്ഞനും ന്യൂസിലാന്റിലെ പക്ഷിശാസ്ത്രജ്ഞനും ആയിരുന്നു. അദ്ദേഹത്തിന്റെ *എ ഹിസ്റ്ററി ഓഫ് ദ ബേർഡ്സ് ദി ന്യൂസിലാൻറ്*  എന്ന ഗ്രന്ഥം പക്ഷിശാസ്ത്രത്തിലെ ഒരു ക്ലാസ്സിക്കായി കരുതപ്പെടുന്നു.
## ജീവചരിത്രം
വാൾട്ടർ ബുള്ളർ, റെവ: ജെയിംസ് ബുള്ളറുടെ മകനായി ജനിച്ചു. 1859ൽ അദ്ദേഹം തന്റെ മാതാപിതാക്കളോടൊപ്പം വെല്ലിഗ്ടണിലേയ്ക്കു താമസം മാറി. അവിടെ പ്രകൃതിശാസ്ത്രജ്ഞനായ വില്ല്യം ജോൺ സ്വൈൻസണിന്റെ കൂടെ കൂടി. 1859ൽ അദ്ദേഹം സതേൺ പ്രവിശ്യയുടെ നേറ്റീവ് കമ്മിഷണർ ആയി. 1871ൽ അദ്ദേഹമിംഗ്ലണ്ടിലെയ്ക്കു യാത്രചെയ്തു. 3 വർഷത്തിനു ശേഷം അദ്ദേഹം തിരികെ വെല്ലിങ്ടണിലെത്തി നിയമജ്ഞനായി. 

1862ൽ അദ്ദേഹം ചർലൊത്തി മെയറിനെ വിവാഹം ചെയ്തു. അവർക്കു 4 കുട്ടികൾ ഉണ്ടായിരുന്നു. 

ബുള്ളർ *A History of the Birds of New Zealand* (1872–1873, 2nd ed. 1887–1888) രചിച്ചു. 1882ൽ അദ്ദേഹം, *Manual of the Birds of New Zealand* രചിച്ചു. 1905ൽ അദ്ദേഹം, *Supplement to the History of the Birds of New Zealand* എന്ന ഗ്രന്ഥവും രചിച്ചു. 

1886ൽ അദ്ദേഹത്തിനു നൈറ്റ് കമാൻഡർ പദവി ലഭിച്ചു. 

പിന്നീട്, ഇംഗ്ലണ്ടിലേയ്ക്ക് താമസം മാറ്റി. അവിടെവച്ച്, 19 July 1906നു അദ്ദേഹം മരിച്ചു.
## കിട്ടിയ ബഹുമതികളുടെ പട്ടിക
*  KCMG
*  Officier de la Légion d'Honneur (France)
*  Officier de la Palmes académiques (France)
## അവലംബം

വർഗ്ഗം:പക്ഷിശാസ്ത്രജ്ഞർ
ജെയിംസ് ബുൾവ്വേർ

**ജെയിംസ് ബുൾവ്വേർ** എന്ന **റവറന്റ് ജെയിംസ് ബുൾവ്വേർ**  (21 March 1794 – 11 June 1879) ഇംഗ്ലിഷുകാരനായ പ്രകൃതിശാസ്ത്രജ്ഞ്നും ശംഖുകളെപ്പറ്റി പഠനം നടത്തിയ വിജ്ഞാനിയും ആയിരുന്നു. 

ജെയിംസ് ബുൾവ്വേർ നോർഫോക്കിലെ ഐൽഷാമിൽ ജനിച്ചു. കേംബ്രിജിലെ ജീസസ് കോളിജിൽ പഠിച്ചു. പഠനകാലത്തുതന്നെ ചിത്രകല അഭ്യസിക്കുകയും ലിന്നയൻ ക്ലബ്ബിൽ അംഗമാകുകയും ചെയ്തു. 

1818ൽ ഡീക്കൻ ആയ അദ്ദേഹം, 1822ൽ പുരോഹിതൻ ആയി.
## അവലംബം

* Barbara and Richard Mearns - *Biographies for Birdwatchers* (1988) ISBN 0-12-487422-3
ലൂഥർ ബർബാങ്ക്

**ലൂഥർ ബർബാങ്ക്**(March 7, 1849 – April 11, 1926) അമേരിക്കക്കാരനായ സസ്യശാസ്ത്രജ്ഞനും ഉദ്യാനവിജ്ഞാനിയും കൃഷിശാസ്ത്രത്തിന്റെ ആദ്യകാലതുടക്കക്കാരനുമാണ്. 55 വർഷത്തെ അദ്ദേഹത്തിന്റെ ഔദ്യോഗികജീവിതത്തിൽ 800 വ്യത്യസ്തമായ സസ്യ ഇനങ്ങളെ രൂപപ്പെടുത്തിയെടുത്തു. ബർബാങ്ക് രൂപപ്പെടുത്തിയ സസ്യ ഇനങ്ങളിൽ, പഴവർഗ്ഗങ്ങൾ, പൂക്കൾ, ധാന്യങ്ങൾ, പുൽവർഗ്ഗങ്ങൾ, പച്ചക്കറികൾ തുടങ്ങിയവ ഉൾപ്പെടുന്നു. അദ്ദേഹം കാലിത്തീറ്റയ്ക്കായി ഒരുതരം മുള്ളില്ലാത്ത കള്ളിച്ചെടിയെയും പ്ലംകോട്ട് എന്ന പഴവർഗ്ഗത്തെയും വികസിപ്പിച്ചെടുത്തു. 

ബർബാങ്ക് ഏറ്റവും വിജയകരമായി വികസിപ്പിച്ച ഇനങ്ങളാണ്, ഷസ്ത ഡെയ്സി, ഫയർ പോപ്പി, ജൂലൈ എൽബെർട പീച്ച്, സാന്താ റോസ പ്ലം, ഫ്ലേമിങ് ഗോൾഡ് നെക്ടറൈൻ, വിക്സൺ പ്ലം, ഫ്രീസ്റ്റോൺ പീച്ച്, വൈറ്റ് ബ്ലാക്ക്ബെറി എന്നിവ. റസ്സറ്റ് ബർബാങ്ക് ഉരുളക്കിഴങ്ങ് ഇതിലൊന്നാണ്. ഈ ഉരുളക്കിഴങ്ങ് ഇന്നും ലോകവ്യാപകമായി ഉപയൊഗിച്ചുവരുന്നുണ്ട്. യഥാർഥത്തിൽ, അയർലന്റിലെ ഉരുളക്കിഴങ്ങ് ക്ഷാമം ചെറുക്കാനാണ് ഇതു വികസിപ്പിച്ചത്. അന്ന് യൂറോപ്പിലൊട്ടാകെ, ബ്ലൈറ്റ് രോഗം കാരണം ഉരുളക്കിഴങ്ങ് ഏതാണ്ട് നാമാവശേഷമായി. എന്നാൽ അയർലന്റുകാർ ഉരുളക്കിഴങ്ങിനെ കൂടുതലായി ആശ്രയിച്ചതിനാലാണ് ഈ രോഗം മൂലം ഉരുളക്കിഴങ്ങ് അവിടെ നശിച്ചപ്പോൾ വൻ ക്ഷാമം മൂലം ആളകൾ പട്ടിണികിടന്നു മരിക്കാനിടയായത്. 
 
## അവലംബം

വർഗ്ഗം:അമേരിക്കൻ ശാസ്ത്രജ്ഞർ
വർഗ്ഗം:സസ്യശാസ്ത്രജ്ഞർ
ഫിലിപ് പിയേഴ്സാൽ കാർപെന്റർ

**ഫിലിപ് പിയേഴ്സാൽ കാർപെന്റർ** (4 November 1819 – 24 May 1877) ഒരു പുരോഹിതനും ശാസ്ത്രജ്ഞനുമായിരുന്നു.  ശംഖുകളുടെ പഠനത്തിലായിരുന്നു അദ്ദേഹത്തിനു താത്പര്യം. 
## അവലംബം

വർഗ്ഗം:1877-ൽ മരിച്ചവർ
വർഗ്ഗം:1819-ൽ ജനിച്ചവർ
പ്രഭ റാവു

പ്രമുഖ ഇന്ത്യൻ രാഷ്ട്രീയ പ്രവർത്തകയും മുൻ ഗവർണറുമായിരുന്നു **പ്രഭ റാവു (Prabha Rau)**.
2009 ഡിസംബർ രണ്ടു മുതൽ 2010 ഏപ്രിൽ 26വരെ രാജസ്ഥാൻ സംസ്ഥാനത്തെ ഗവർണറായിരുന്നു. നേരത്തെ ഹിമാചൽ പ്രദേശിലെ ഗവർണറായിരുന്നു. 2008 ജൂലൈ 19 മുതൽ 2010 ജനുവരി 24 വരെ ഹിമാചൽ പ്രദേശ് ഗവർണറായി സേവനമനുഷ്ടിച്ചു.
രാജസ്ഥാൻ ഗവർണറായിരുന്ന എസ് കെ സിങ് അന്തരിച്ചതിനെ തുടർന്ന് ഹിമാചൽ പ്രദേശ് ഗവർണറായിരിക്കെ രാജസ്ഥാന്റെ അധിക ചുമതല വഹിച്ചിരുന്നു.

## രാഷ്ട്രീയ ജീവിതം

മഹാരാഷ്ട്രയിലെ വർധ ലോക്‌സഭ മണ്ഡലത്തിൽ നിന്നും കോൺഗ്രസ് സ്ഥാനാർഥിയായി മത്സരിച്ചു 13ആം ലോക്‌സഭയിലേക്ക് വിജയിച്ചിട്ടുണ്ട്. ആദ്യമായി 1972ൽ മഹാരാഷ്ട്ര അസംബ്ലിയിലേക്ക് തിരഞ്ഞെടുക്കപ്പെട്ടു. മഹാരാഷ്ട്ര പ്രദേശ് കോൺഗ്രസ് കമ്മിറ്റിയുടെ അധ്യക്ഷയായിരുന്നു.

## കായിക ജീവിതം
പ്രഭ റാവു ഒരു കായിക താരവുമായിരുന്നു. മഹാരാഷ്ട്രയെ പ്രതിനിധീകരിച്ച്  ലോംഗ് ജംപ്, ഹൈ ജംപ്, ഹർഡ്ൽസ്, ഡിസ്‌കസ് ത്രോ, ഓട്ടം എന്നീ കായിക മത്സരങ്ങളിൽ പങ്കെടുത്തിട്ടുണ്ട്. 
പൊളിറ്റിക്‌സ് ആൻഡ് മ്യൂസിക്കിൽ ബിരുദാനന്തര ബിരുദം നേടി പ്രഭ റാവു ഒരു സംഗീതജ്ഞയുമായിരുന്നു.

## അന്ത്യം

ഹൃദയാഘാതത്തെ തുടർന്ന് 2010 ഏപ്രിൽ 26ന് ഡൽഹിയിലെ ജോധ്പുർ ഹൗസിൽ വെച്ച് മരണപ്പെട്ടു. രാജസ്ഥാനിൽ ഗവർണറായിരിക്കെ മരിക്കുന്ന രണ്ടാമത്തെയാളാണ് പ്രഭ റാവു.

## അവലംബം

വർഗ്ഗം:ഇന്ത്യയിലെ വനിതാ ഗവർണർമാർ
വർഗ്ഗം:രാജസ്ഥാന്റെ ഗവർണർമാർ
വർഗ്ഗം:ഹിമാചൽ പ്രദേശിന്റെ ഗവർണർമാർ
വർഗ്ഗം:1935-ൽ ജനിച്ചവർ
ടൈഗർ വുഡ്സ്

ഒരു അമേരിക്കൻ പ്രൊഫഷണൽ ഗോൾഫ് കളിക്കാരനാണ്  **ടൈഗർ വുഡ്സ് (Tiger Woods)**.

## അവലംബം

## പുറത്തേക്കുള്ള കണ്ണികൾ

വർഗ്ഗം:1975-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ഗോൾഫ് കളിക്കാർ
വർഗ്ഗം:അമേരിക്കൻ കായികതാരങ്ങൾ
വർഗ്ഗം:അമേരിക്കൻ ബുദ്ധമതാനുയായികൾ
വർഗ്ഗം:അമേരിക്കകാർ
പത്മശ്രീ ലഭിച്ചവരുടെ പട്ടിക(1954-59)

പദ്മശ്രീ അവാർഡ് സ്വീകർത്താക്കളുടെ പട്ടിക

## അവലംബം

* 

വർഗ്ഗം:ഇന്ത്യൻ പുരസ്കാരങ്ങൾ
വർഗ്ഗം:പത്മശ്രീ പുരസ്കാരം ലഭിച്ചവർ
ജയിംസ് ലെഗ്ഗെ

സ്കോട്ടിഷ് പണ്ഡിതനും ചൈനീസ് ഇതിഹാസ കൃതികളുടെ വിവർത്തകനുമായിരുന്നു **ജയിംസ് ലെഗ്ഗെ (James Legge)**. (ജ: 20 ഡിസം:1815 – മ:29 നവം:1897). സുവിശേഷപ്രവർത്തനങ്ങളിലും സജീവമായിരുന്ന ലെഗ്ഗെ ഓക്സ്ഫഡിലെ ചൈനീസ് ഭാഷാ വിഭാഗം തലവനുമായിരുന്നു((1876–1897). മാക്സ് മ്യൂളറുമായി ചേർന്ന് *സേക്രഡ് ബുക്ക്സ് ഓഫ് ദ് ഈസ്റ്റ് *എന്ന കൃതി അൻപതു വാല്യങ്ങളായി പ്രസിദ്ധീകരിച്ച ലെഗ്ഗെ   ചൈനീസ് പ്രസിദ്ധീകരണങ്ങളുടെ സംശോധകനായും പ്രവർത്തിച്ചിട്ടുണ്ട്.

വർഗ്ഗം:1815-ൽ ജനിച്ചവർ
വർഗ്ഗം:1897-ൽ മരിച്ചവർ
ഇന്ത്യയിലെ കൊട്ടാരങ്ങളുടെ പട്ടിക

## രാജസ്ഥാൻ
രാജസ്ഥാനിലെ കൊട്ടാരങ്ങളുടെ പട്ടിക
* ഉമൈദ് ഭവൻ പാലസ് - ജോധ്പൂർ
* അംബർ പാലസ്(അംബർ ഫോർട്ട്) - ജയ്‌പൂർ
* ജഗ് മന്ദിർ - ഉദയ്‌പൂർ
* ജൽ മഹൽ - ജയ്‌പൂർ
* സിറ്റി പാലസ് - ജയ്‌പൂർ
* സിറ്റി പാലസ് - ഉദയ്‌പൂർ
* ചന്ദ്ര മഹൽ - ജയ്‌പൂർ
* ലാൽഗഡ് പാലസ് - ബിക്കാനീർ
* ഗോഡ്ബന്ധ് പാലസ് - ജയ്‌സാൽമീർ
* ഹവാ മഹൽ - ജയ്‌പൂർ
* നാരായൺ നിവാസ് പാലസ് - ജയ്‌പൂർ
* രാജ് മഹൽ പാലസ് - ജയ്‌പൂർ
* സമോദ് പാലസ് - ജയ്‌പൂർ
* രാംബാഗ് പാലസ് - ജയ്‌പൂർ

## കർണ്ണാടക
* അംബാ വിലാസ് പാലസ് - മൈസൂരു
* ബാംഗ്ലൂർ പാലസ് - ബംഗളൂരു
* ചെലുവാംബ വിലാസ് പാലസ് - മൈസൂരു
* ജയലക്ഷ്മി വിലാസ് - മൈസൂരു
* ജഗൻ മോഹൻ പാലസ് - മൈസൂരു
* രാജേന്ദ്ര വിലാസ് - മൈസൂരു
* കരഞ്ജി വിലാസ് പാലസ് - മൈസൂരു
* ലളിത മഹൽ - മൈസൂരു
* വസന്ത് മഹൽ പാലസ് - മൈസൂരു
* ലോക്‌രഞ്ജൻ മഹൽ - മൈസൂരു

## ഗുജറാത്ത്
* ലക്ഷ്മി വിലാസ് പാലസ് - വഡോദര
* ആയിനാ മഹൽ - കച്ച്
* വിജയ് വിലാസ് പാലസ് - കച്ച്
* പ്രാഗ് മഹൽ - കച്ച്

## തെലുങ്കാന
ഫലൿനുമ പാലസ് - ഹൈദരാബാദ്
കിംഗ് കോത്തി പാലസ് 
പുരാനി ഹവേലി - ഹൈദരാബാദ്
ചൌമഹല്ല പാലസ്

## കേരളം
* പത്മനാഭപുരം കൊട്ടാരം - തിരുവനന്തപുരം
* ശ്രീ മൂലം തിരുനാൾ പാലസ് - തിരുവനന്തപുരം
* തേവള്ളി കൊട്ടാരം - കൊല്ലം
* ഹിൽ പാലസ് - കൊച്ചി
* മട്ടാഞ്ചേരി കൊട്ടാരം - കൊച്ചി
* ബ്രിട്ടീഷ് റെസിഡൻസി - കൊല്ലം
* കവടിയാർ കൊട്ടാരം - തിരുവനന്തപുരം
* ബോൾഗാട്ടി കൊട്ടാരം - കൊച്ചി
* കനകക്കുന്നു കൊട്ടാരം - തിരുവനന്തപുരം
* കിളിമാനൂർ കൊട്ടാരം - തിരുവനന്തപുരം
* കോയിക്കൽ കൊട്ടാരം - തിരുവനന്തപുരം
* കൃഷ്ണപുരം കൊട്ടാരം - കായംകുളം
* കുതിരമാളിക കൊട്ടാരം - തിരുവനന്തപുരം
* ലക്ഷ്മീപുരം കൊട്ടാരം - ചങ്ങനാശ്ശേരി
* നെടുമ്പുറം കൊട്ടാരം - തിരുവല്ല
* പന്തളം കൊട്ടാരം - പന്തളം, പത്തനംതിട്ട
* പുന്നത്തൂർക്കോട്ട കൊട്ടാരം - ഗുരുവായൂർ, മലപ്പുറം
* പുത്തങ്കോവിലകം കൊട്ടാരം - കൊടുങ്ങല്ലൂർ
* ശക്തൻതമ്പുരാൻ കൊട്ടാരം - തൃശ്ശൂർ
* തേവള്ളി കൊട്ടാരം - കൊല്ലം

## വെസ്റ്റ് ബംഗാൾ
* കൂച്ച് ബിഹാർ പാലസ് - കൂച്ച് ബിഹാർ
* ഹസാർദുരൈ പാലസ് - മൂർഷിദാബാദ്
* നാഷിപ്പൂർ രാജ്ബരി - മൂർഷിദാബാദ്
* ഭൂട്ടാൻ ഹൌസ് - കലിം‌പോംഗ്
* കഥ്ഗോള - മൂർഷിദാബാദ്
* രാജ്ബരി - കൂച്ച് ബിഹാർ
* വാസിഫ് മൻസിൽ - മൂർഷിദാബാദ്
* മാർബിൾ പാലസ് - കൽക്കത്ത
* ഝാർഗ്രാം പാലസ് - ഝാർഗ്രാം

## മറ്റു സംസ്ഥാനങ്ങൾ
* ന്യൂ പാലസ് - കോലാപ്പൂർ
* ഫത്തേപ്പൂർ സിക്രി 
* ഗൊഹർ മഹൽ - ഭോപ്പാൽ
* ഗ്രാൻഡ് പാലസ് - ശ്രീനഗർ
* ജയ് വിലാസ് പാലസ് - ഗ്വാളിയോർ
* ഖാസ് ബാഗ് പാലസ് - രാംപൂർ
* ആനന്ദ ബാഗ് പാലസ് - ദർഭംഗ
* രാഷ്ട്രപതി ഭവൻ - ഡൽഹി
* ശനിവാർ വാഡ - പൂനെ
* ഷൌക്കത്ത് മഹൽ - ഭോപ്പാൽ

വർഗ്ഗം:ഇന്ത്യയിലെ അംബരചുംബികൾ
വർഗ്ഗം:ഇന്ത്യയുമായി ബന്ധപ്പെട്ട പട്ടികകൾ
സീൻ ബി. കറോൾ

**സീൻ ബി. കറോൾ**(ജനനം: 1960 സെപ്റ്റംബർ 17) വിസ്കോൺസിൽ സർവ്വകലാശാലയിലെ തന്മാത്രാജീവശാസ്ത്രത്തിന്റെയും ജെനെറ്റിക്സിന്റെയും മെഡിക്കൽ ജെനറ്റിക്സിന്റെയും പ്രൊഫസ്സർ ആണ്. ഡ്രോസോഫില ഈച്ചയെ ഉപയോഗിച്ച് ജൈവിക വികാസത്തെ അധികരിച്ച് ജീനിന്റെ പ്രകടനം നയന്ത്രിതമാക്കാനുള്ള സി. ഐ. എസ് നിയന്ത്രണ സംവിധാനത്തിന്റെ ( cis-regulatory elements in the regulation of gene expression in the context of biological development) ഉത്പത്തിയെപ്പറ്റി അദ്ദേഹം പഠിച്ചു. ഹോവാർഡ് ഹ്യൂഗ്സ് മെഡിക്കൽ ഇൻസ്റ്റിട്യൂട്ടിന്റെ ഗവേഷകനാണദ്ദേഹം. 2010 മുതൽ സീൻ ബി. കറോൾ ഹോവാർഡ് ഹ്യൂഗ്സ് മെഡിക്കൽ ഇൻസ്റ്റിട്യൂട്ടിലെ സയൻസ് ഇൻസ്റ്റിട്യൂട്ടിന്റെ വൈസ് പ്രസിഡന്റായി പ്രവർത്തിക്കുന്നു. 

സെന്റ് ലുയിസിലെ വാഷിങ്ടൺ സർവ്വകലാശാലയിലാണ് കറോൾ തന്റെ ഉന്നതപഠനം നടത്തിയത്. തുടർന്ന്, ടഫ്റ്റ്സ് സർവ്വകലാശാലയിൽ നിന്നും പിഎച്ച്. ഡി നേടി. 

കറോൾ, പരിണാമ വികാസ ജീവശാസ്ത്രത്തിന്റെ പ്രൊയോക്താവാണിദ്ദേഹം. 2012ൽ അദ്ദേഹത്തിനു ജീവശാസ്ത്രത്തിൽ ഫ്രാങ്ക്‌ളിൻ ഇൻസ്റ്റിറ്റ്യൂട്ടിന്റെ ബെഞ്ചമിൻ ഫ്രാങ്ക്ലിൻ മെഡൽ  ലഭിച്ചു. റോക്ഫെല്ലെർ സർവ്വകലാശാലയുടെ 2016ലെ ലെവിസ് പ്രൈസും ലഭിച്ചിട്ടുണ്ട്.

## അംഗീകാരം
കറോളിന്റെ പുസ്തകം, *[[Endless Forms Most Beautiful (book)|Endless Forms Most Beautiful]]* ലോകവ്യാപകമായ അംഗീകാരം നേടി. 
## ഗ്രന്ഥസൂചി
**From DNA to Diversity: Molecular Genetics and the Evolution of Animal Design*, with Jennifer Grenier and Scott Weatherbee (2004, Wiley-Blackwell; ISBN 1-4051-1950-0)
**[[Endless Forms Most Beautiful (book)|Endless Forms Most Beautiful]]: The New Science of Evo Devo and the Making of the Animal Kingdom* (2005, W. W. Norton & Company; ISBN 0-393-06016-0)
**[[The Making of the Fittest]]: DNA and the Ultimate Forensic Record of Evolution* (2006, W. W. Norton & Company; ISBN 0-393-06163-9)
**Into the Jungle: Great Adventures in the Search for Evolution* (2008, Benjamin Cummings; ISBN 0-321-55671-2)
**Remarkable Creatures: Epic Adventures in the Search for the Origin of Species* (2009, Houghton Mifflin Harcourt; ISBN 0-15-101485-X)
**Brave Genius: A Scientist, a Philosopher, and Their Daring Adventures from the French Resistance to the Nobel Prize* (2013, Crown; ISBN 0-307-95233-9)
**The Serengeti Rules: The Quest to Discover How Life Works and Why It Matters* (2016, Princeton University Press, ISBN 9780691167428)
## അവലംബം

വർഗ്ഗം:1960-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:അമേരിക്കൻ ഐക്യനാടുകളിലെ നാഷണൽ അക്കാദമി ഓഫ് സയൻസ് അംഗങ്ങൾ
വർഗ്ഗം:അമേരിക്കൻ ശാസ്ത്ര എഴുത്തുകാർ
ഡ്മനിസി

ജോർജ്ജിയയിലെ വെമോ കാർറ്റിലി പ്രവ്യശ്യയിലെ ഒരു പുരാവസ്തു പ്രദേശവും ഒരു ചെറിയ പട്ടണവുമാണ് **ഡ്മനിസി (Dmanisi)**.  ജോർജ്ജിയയുടെ തലസ്ഥാനമായ റ്റ്ബിലിസിയിൽ നിന്നും 93 കിലോമീറ്റർ തെക്കുപടിഞ്ഞാർ മഷവെര നദി താഴ്‌വരയിലാണ് ഈ പ്രദേശം. 
ആഫ്രിക്കയ്ക്ക് പുറത്ത് മനുഷ്യപൂർവികരും മനുഷ്യനും അടങ്ങുന്ന ജന്തുവർഗ്ഗം ഇവിടെ താമസിച്ചിരുന്നുവെന്ന് കണക്കാക്കപ്പെടുന്നു. 1.81 ദശലക്ഷം വർഷങ്ങൾക്ക് മുൻപ് ഇവിടെ മനുഷ്യരുടെ പൂർവ്വീകർ വസിച്ചിരുന്നുവെന്നാണ് പഠനം.

2010ന്റെ തുടക്കത്തിൽ ഇവിടെ നിന്നും കണ്ടെത്തിയ മനുഷ്യ തലയോട്ടികൾ വിവിധ തരം മനുഷ്യ വർഗ്ഗങ്ങൾ പുരാതന കാലത്ത് വിടെ ജീവിച്ചിരുന്നുവെന്ന നിഗമനത്തിലാണ് ചരിത്രകാരൻമാർ. ഇവിടെ നിന്നും കണ്ടെടുത്ത അഞ്ചിൽ ഒരു തലയോട്ടി സ്‌കൾ 5, ഡ്മനിസി സ്‌കൾ (ഡ്മനിസി തലയോട്ടി), ഡി4500 എന്നാണ് അറിയപ്പെടുന്നത്.

## ചരിത്രം

ഇമാറാത്ത് റ്റ്ബിലിസി അറബികളുടെ അധീനതിൽ ആയിരുന്ന ഒമ്പതാം നൂറ്റാണ്ടിൽ ആണ് ഡ്മനിസി നഗരത്തെ കുറിച്ചുള്ള ആദ്യപരാമർശങ്ങൾ ചരിത്രം രേഖയിൽകാണുന്നത്. 
എങ്കിലും, വെങ്കല യുഗം മുതൽ തന്നെ ഇവിടെ ജനവാസം ഉണ്ടായിരുന്നു. ആറാം നൂറ്റാണ്ടിൽ പണികഴിപ്പിച്ച ഒരു ഒർത്തഡോക്‌സ് ക്രിസ്ത്യൻ കത്തീഡ്രൽ -ഡ്മനിസി സിയോനി- ഇവിടെയുണ്ട്. 
1080കളിൽ സെൽജ്യൂക് തുർക്ക്  രാജവംശം ഈ നഗരം കീഴടക്കി.
എന്നാൽ, പിന്നീട് 1123നും 1125നുമിടയില് ജോർജ്ജിയൻ രാജാക്കൻമാരായ ഡേവിഡ് ദ ബിൽഡർ, അദ്ദേഹത്തന്റെ മകൻ ഡിമെട്രയസ് ഒന്നാമൻ എന്നിവർ ഈ നഗരത്തെ സ്വതന്ത്രമാക്കി.

## അവലംബം

വർഗ്ഗം:പുരാവസ്തുശേഖരണകേന്ദ്രങ്ങൾ
വർഗ്ഗം:പുരാവസ്തു സംസ്കാരങ്ങൾ
വർഗ്ഗം:പുരാവസ്തുഗവേഷണം
ടെന്നിസ് ഗേൾ

ഒരു പോപ്പ് ചിഹ്നം എന്ന നിലയിൽ പ്രസിദ്ധി നേടിയ ബ്രിട്ടിഷ് പോസ്റ്ററാണ് ദ **ടെന്നിസ് ഗേൾ**. ഒരു ടെന്നിസ് റാക്കറ്റുമേന്തി കോർട്ടിന്റെ നെറ്റിനടുത്തേയ്ക്ക് നടക്കുന്ന ഒരു സ്ത്രീയാണ് വിഷയം. ഇടതുകൈ കൊണ്ട് തന്റെ പാവാട ഉയർത്തുന്ന സ്ത്രീ അടിവസ്ത്രം ധരിച്ചിട്ടില്ല എന്ന് വ്യക്തമാണ്.

## സൃഷ്ടി
മാരിയൺ എലിയട്ട് എന്ന ഫോട്ടോഗ്രാഫർ 1976 സെപ്റ്റംബറിലെടുത്ത ചിത്രത്തിന്റെ മോഡൽ 18 വയസ്സുകാരിയായ ഫിയോണ ബട്ട്ലറാണ്. ഫിയോണ വാക്കർ എന്നാണ് അവരുടെ ഇപ്പോഴുള്ള പേര്. ബിർമിം‌ഗ്‌ഹാം യൂണിവേഴ്സിറ്റിയുടെ ടെന്നിസ് കോർട്ടിലാണ് ഫോട്ടോയെടുത്തത്. ബട്ട്ലറിന്റെ സുഹൃത്തായ കരോൾ നോട്ട്സാണ് വസ്ത്രം തുന്നിയതും ടെന്നിസ് റാക്കറ്റ് നൽകിയതും.
## ചരിത്രം
അഥീന എന്ന പ്രസാധന്നക്കമ്പനി 1977-ലാണ് ഈ ചിത്രം പോസ്റ്ററായി പ്രസിദ്ധീകരിച്ചത്. 1978 മുതൽ ഈ ചിത്രത്തിന് വലിയ സ്വീകാര്യത ലഭിച്ചു. ഒരു പോസ്റ്ററിന് രണ്ട് പൗണ്ട് എന്ന നിരക്കിൽ 20 ലക്ഷം പോസ്റ്ററുകൾ വിറ്റഴിക്കപ്പെട്ടു.

## അവലംബം

വർഗ്ഗം:ചിഹ്നങ്ങൾ
രേഖീയ ഉത്തമീകരണം

[ലഘുചിത്രം|രണ്ടു ചരങ്ങളും ആറു അസമതകളും അടങ്ങിയ ലളിതമായ ഒരു രേഖീയ ഉത്തമീകരണത്തിന്റെ ചിത്ര രൂപം. സാധ്യമായ പരിഹാരങ്ങളുടെ ഗണം ഒരു [ബഹുഭുജം രൂപീകരിക്കുന്നു. അമ്പടയാളത്തോടു കൂടിയ ചുവന്ന വര രേഖീയ ലക്ഷ്യ ഏകദത്തിനെ സൂചിപ്പിക്കുന്നു: ചുവന്ന വര ലക്ഷ്യ ഏകദത്തിന്റെ ഒരു വിലയേയും അമ്പടയാളം ഉത്തമീകരിക്കേണ്ട ദിശയേയും സൂചിപ്പിക്കുന്നു.]]
രേഖീയ ബന്ധങ്ങൾ വഴി നിർവചിക്കപ്പെട്ടിട്ടുള്ള ആവശ്യങ്ങൾക്കായി മികച്ച  ഫലം കണ്ടെത്താനുള്ള ഒരു ഗണിതോപായമാണു **രേഖീയ ഉത്തമീകരണം** അഥവാ **ലീനിയർ പ്രോഗ്രാമിങ്** (എൽപി). എറ്റവും കൂടുതൽ ലാഭം അല്ലെങ്കിൽ ഏറ്റവും കുറവ് ചെലവ് എന്നിവയാണു സാധാരണ മികച്ച ഫലങ്ങൾ ആയി കണക്കാക്കപ്പെടുന്നത്. ഗണിത ഉത്തമീകരണത്തിന്റെ ഉപവിഭാഗമായ രേഖീയ ഉത്തമീകരണം രേഖീയ അസമതകളും സമവാക്യങ്ങളും പരിമിതികളായ ഒരു രേഖീയ ലക്ഷ്യ ഏകദത്തിനെ അതിന്റെ ഉത്തമ ബിന്ദുവിലേക്ക് എത്തിക്കുന്നു. മികച്ച ഫലം കണ്ടെത്താനായി വിവിധ അൽഗരിതങ്ങൾ ഉപയോഗിക്കാറുണ്ട്.

സാമ്പത്തിക ശാസ്ത്രം, എഞ്ചിനീയറിങ്, വാണിജ്യ മേഖലകളായ ഗതാഗതം, ഊർജ്ജം, വാർത്താപ്രക്ഷേപണം, നിർമ്മാണം എന്നിവയിൽ പ്രായോഗിക സാധ്യതകളുള്ള സംഗതിയാണു രേഖീയ ഉത്തമീകരണം. 

## അൽഗരിതങ്ങൾ
### അടിസ്ഥാന വിനിമയ അൽഗരിതങ്ങൾ
* ഡാൻസിഗിന്റെ സിംപ്ലക്സ് അൽഗരിതം
* ക്രിസ് - ക്രോസ് അൽഗരിതം

### അന്തർ ബിന്ദു മാർഗങ്ങൾ
* ഖാചിയാന്റെ എലിപ്സോയിഡ് അൽഗരിതം
* കർമാക്കർ അൽഗരിതം
* അഫൈൻ സ്കെയിലിങ്
* മാർഗദർശി അൽഗരിതങ്ങൾ

## പ്രോഗ്രാമിങ് ഭാഷകളും ഉപകരണങ്ങളും
രേഖീയ ഉത്തമീകരണ പ്രശ്നങ്ങൾ പരിഹരിക്കാൻ ഉപയോഗിക്കാവുന്ന പ്രോഗ്രാമിങ് ഭാഷകളും ഉപകരണങ്ങളും ഇവയാണു:
* പ്യോമോ
* കാസോവരി കൺസ്ട്രെയിന്റ് സോൾവർ
* സിഎൽപി
* ജിഎൽപികെ
* ക്വോക
* ആർ-പ്രൊജക്റ്റ്
* മിന്റോ
* എയിംസ്
* എഎംപിഎൽ
* എപിമോണിറ്റർ
* സിപ്ലെക്സ്
* എക്സെൽ സോൾവർ
* ഫോർട്ട്എംപി
* ഗാംസ്
* ഗുറോബി
* ഐഎംഎസ്എൽ നൂമെറിക്കൽ ലൈബ്രറീസ്
* ലിൻഡോ
* മേപിൾ
* മാത്‌ലാബ്
* മാത്കാഡ്
* മാത്തമാറ്റിക്ക
* മൊസെക്
* നാഗ് നൂമെറിക്കൽ ലൈബ്രറി
* എൻമാത് സ്റ്റാറ്റ്സ്
* ഒപ്റ്റിംജെ
* സാസ്/ഒആർ
* സ്കിപ്
* എക്സ്പ്രസ്
* വിസ്സിം

വർഗ്ഗം:ഗണിതം
ഇന്ത്യയിലെ സംസ്ഥാന സർവ്വകലാശാലകളുടെ പട്ടിക

## അവലംബം
*http://www.ugc.ac.in/print_stateuniversity.aspx

വർഗ്ഗം:ഇന്ത്യയിലെ സർവ്വകലാശാലകൾ
സവർണ്ണനം

മലയാളവ്യാകരണസമ്പ്രദായത്തിൽ, അടുത്തടുത്തുവരുന്ന വിജാതീയ വർണ്ണങ്ങൾ സമാനങ്ങളായിത്തീരുന്ന പ്രവണതയ്ക്കാണ് **സവർണ്ണനം** എന്നു പറയുന്നത്. വിജാതീയവർണ്ണങ്ങൾ സജാതീയമാകുന്നതും സവർണ്ണനം തന്നെ. സവർണ്ണനം രണ്ടുവിധമുണ്ട്. പൂർവ്വസവർണ്ണനം, പരസവർണ്ണനം എന്നിവയാണവ. 

## പൂർവ്വസവർണ്ണനം
സന്ധിയിൽ പൂർവ്വത്തിലുള്ള വർണ്ണത്തിന്റെ സ്വധീനം മൂലം പരവർണ്ണത്തിന് മാറ്റം സംഭവിക്കുന്നത് ***പൂർവ്വസവർണ്ണനം***. ഉദാഹരണത്തിന് **കൺ + തു = കണ്ടു** എന്ന സന്ധി നോക്കുക. ഇതിലെ പൂർവ്വപദമായ **കൺ** എന്നതിലെ അന്ത്യവർണ്ണം (**ൺ**) മൂർദ്ധന്യാനുനാസികമാണ്. പരപദമായ **തു** വിലെ തകാരമാവട്ടെ ദന്ത്യവും. എന്നാൽ പൂർവ്വപദത്തിലെ മൂർദ്ധന്യാനുനാസിക(**ൺ**)ത്തിന്റെ പ്രരണകൊണ്ട് പരപദമായ ദന്ത്യഖരം(**തു**) മൂർദ്ധന്യഖരമായി (**ടു**) മാറുന്നു. 

::കൂടുതൽ ഉദാഹരണങ്ങൾ :
::വിൺ + തലം = വിണ്ടലം 
::കേൾ + തു = കേട്ടു
::തൺ + താർ = തണ്ടാർ
::വലഞ് + തു = വലഞ്ചു >വലഞ്ഞു
::എൾ + നൂറ് > എൺ + നൂറ് = എണ്ണൂറ്
::പൊരിഞ് + തു= പൊരിഞ്ചു>പൊരിഞ്ഞു
## പരസവർണ്ണനം
പരപദത്തിന്റെ സ്വാധീനം കൊണ്ട് പൂർവ്വപദത്തിൽ വരുന്ന മാറ്റമാണ് ***പരസവർണ്ണനം*** **. മരം + കൾ = മരങ്കൾ > മരങ്ങൾ** എന്ന ഉദാഹരണം ശ്രദ്ധിക്കുക. പൂർവ്വപദാന്തത്തിലെ ദന്ത്യാനുനാസികമായ **അനുസ്വാരം** (**മകാരം**) പരപദാദിയിലെ കണ്ഠ്യഖരമായ **കകാരത്തിന്റെ** പ്രേരണകൊണ്ട് കണ്ഠ്യാനുനാസികമായ **ങകാരമായി**മാറുന്നു.
::കൂടുതൽ ഉദാഹരണങ്ങൾ :
::വരും + കാലം = വരുങ്കാലം  (വരുങ് + കാലം)
::ചന്തം + ചേർന്ന = ചന്തഞ്ചേർന്ന (ചന്തഞ് + ചേർന്ന)
::പോകും + തോറും = പോകുന്തോറും പോകുന് + തോറും)

## അവലംബം

വർഗ്ഗം:മലയാളവ്യാകരണം
ഡയമിഡ് ദ്വീപുകൾ

ബറിംഗ് കടലിടുക്കിനു നടുവിലായി അലാസ്കയ്ക്കും സൈബീരിയയ്ക്കും ഏതാണ്ട് മദ്ധ്യഭാഗത്തായി സ്ഥിതി ചെയ്യുന്ന രണ്ടു ദ്വീപുകളാണ് **ഡയമിഡ് (Diomede) ദ്വീപുകൾ**. രണ്ടുദ്വീപുകളാണ് ഇതിലുള്ളത്. ഇതിൽ ബിഗ് ഡയമിഡ്, റഷ്യൻ ഭരണത്തിലും ലിറ്റൽ ഡയമിഡ്, അമേരിക്കൻ ഐക്യനാടുകളുടെ ഭരണത്തിലുമാണ്. ശൈത്യകാലത്ത് രണ്ടു ദ്വീപുകളുടെയും മദ്ധ്യത്തിലുള്ള ഭാഗം മഞ്ഞുറഞ്ഞ് ഒരു പാലം പോലെയായിത്തീരുന്നു. ഇരു ദ്വീപുകളിലേയ്ക്കും ഇക്കാലത്ത് പോക്കുവരവ് സുസാദ്ധ്യമാണ്. എന്നാൽ ഇതു നിയമവിധേയമല്ലാത്തതിനാൽ രണ്ടു ദ്വീപുകൾക്കുമിടയ്ക്കുള്ള സഞ്ചാരം സമ്പൂർണ്ണമായി നിരോധിക്കപ്പെട്ടിരിക്കുന്നു.

## ചരിത്രം
1648 ൽ റഷ്യൻ പര്യവേക്ഷകനായ സെമിയോൺ ഡെഷ്നെവ് ആയിരുന്നു ബെറിംഗ് കടലിടുക്കിലെത്തിയ ആദ്യ യൂറോപ്യൻ വംശജൻ. എല്ലുകൊണ്ടുണ്ടാക്കിയ അധരത്തിലണിയുന്ന ആഭരണങ്ങൾ ധരിച്ച തദ്ദേശവാസികളുടെ അധിവാസത്തിലുള്ള രണ്ട് ദ്വീപുകളെക്കുറിച്ച് അദ്ദേഹം റിപ്പോർട്ട് ചെയ്തുവെങ്കിലും ഇവ ഡയമിഡ് ദ്വീപുകളാണെന്ന് ഉറപ്പില്ലായിരുന്നു. റഷ്യൻ ഓർത്തഡോക്സ് പള്ളിയുടെ രക്തസാക്ഷിയായ സെന്റ് ഡയമിഡിന്റെ ഓർമ്മ ദിവസമായ 1728 ഓഗസ്റ്റ് 16  ന് റഷ്യൻ പര്യവേഷണത്തിന് നേതൃത്വം നൽകുന്നതിനിടെ ഡാനിഷ് നാവിക സഞ്ചാരിയായ വിറ്റസ് ബെറിംഗ് ഡയോമെഡ് ദ്വീപുകളെ വീണ്ടും കണ്ടെത്തി. 1732-ൽ റഷ്യൻ ജിയോഡെസിസ്റ്റ് മിഖായേൽ ഗ്വോസ്ദേവ് രണ്ട് ദ്വീപുകളുടേയും അക്ഷാംശരേഖാംശങ്ങൾ നിർണ്ണയിച്ചു.

അമേരിക്കൻ‌ ഐക്യനാടുകളുടെ അലാസ്ക വാങ്ങൽ കരാറിന് അന്തിമരൂപം നൽകിയ 1867 ലെ അമേരിക്കയും റഷ്യയും തമ്മിലുള്ള ഉടമ്പടിയിലെ ലിഖിത പ്രകാരം ഇരുരാജ്യങ്ങളും തമ്മിലുള്ള അതിർത്തി നിർണ്ണയിക്കാൻ ഈ ദ്വീപുകൾ ഉപയോഗിക്കുന്നു.  

ശീതയുദ്ധകാലത്ത്, ആ വിടവ് അമേരിക്കൻ ഐക്യനാടുകളും സോവിയറ്റ് യൂണിയനും തമ്മിലുള്ള ഒരു അതിർത്തിയായി മാറുകയും "ഐസ് കർട്ടൻ" എന്നറിയപ്പെടുകയും ചെയ്തു. എന്നിരുന്നാലും, 1987-ൽ ലിൻ കോക്സ് ഒരു ദ്വീപിൽ നിന്ന് മറ്റൊന്നിലേക്ക് നീന്തുകയും മിഖായേൽ ഗോർബച്ചേവും റൊണാൾഡ് റീഗനും ഈ നേട്ടത്തെ അഭിനന്ദിക്കുകയും ചെയ്തു.

## അവലംബം

## പുറത്തേക്കുള്ള കണ്ണികൾ

വർഗ്ഗം:ശാന്തസമുദ്രത്തിലെ ദ്വീപസമൂഹങ്ങൾ
വർഗ്ഗം:അന്താരാഷ്ട്ര ദ്വീപസമൂഹങ്ങൾ
വർഗ്ഗം:അലാസ്കയിലെ ദ്വീപുകൾ
വർഗ്ഗം:റഷ്യയിലെ ദ്വീപുകൾ
കമല ബെനിവാൾ

ഇന്ത്യയിലെ രാഷ്ട്രീയ പ്രവർത്തകയും ഇന്ത്യൻ നാഷണൽ കോൺഗ്രസ് അംഗവുമായിരുന്നു
**കമല ബെനിവാൾ.(1927-2024)** 1954 മുതൽ 2003 വരെ വിവിധ കാലയളവിലായി രാജസ്ഥാനിൽ മന്ത്രിയായിട്ടുണ്ട്. 
2009നും 2014നുമിടയിൽ ഇന്ത്യയിലെ വിവിധ സംസ്ഥാനങ്ങളുടെ ഗവർണറായിരുന്നു. 2009ൽ ത്രിപുര ഗവർണറായും 2009 മുതൽ 2014 വരെ ഗുജറാത്ത് ഗവർണറായും 2014ൽ മിസോറാം ഗവർണറായും 
പ്രവർത്തിച്ചിട്ടുണ്ട്.
മിസോറാം ഗവർണറായി കാലാവധി പൂർത്തിയാക്കാൻ കേവലം രണ്ടു മാസം മുൻപ് അഴിമതി കേസിൽ ആരോപണ വിധേയയായി സ്ഥാനത്ത് നിന്ന് നിക്കം ചെയ്തു.

## ആദ്യകാല ജീവിതം
 
രാജസ്ഥാനിലെ ഝുൻഝുനു ജില്ലയിലെ ഗോറിർ ഗ്രാമത്തിൽ 1927 ജനുവരി 12ന് ജനിച്ചു. സാമ്പത്തിക ശാസ്ത്രം, പൊളിറ്റിക്കൽ സയൻസ്, ചരിത്രം എന്നിവയിൽ ജയ്പൂരിലെ മഹാറാണി കോളേജിൽ നിന്ന് ബിരുദം നേടി. രാജസ്ഥാനിലെ ബനസ്ഥലി വിദ്യാപീഠിൽ നിന്ന് ചരിത്രത്തിൽ ബിരുദാനന്തര ബിരുദം നേടി.
## രാഷ്ട്രീയ ജീവിതം
27-ആം വയസ്സിൽ രാജസ്ഥാനിലെ ആദ്യ വനിതാ മന്ത്രിയായി.  1954 മുതൽ ആഭ്യന്തരം, വിദ്യാഭ്യാസം, കൃഷിയടക്കം വിവിധ വകുപ്പുകളുടെ മന്ത്രിയായി. അശോക് ഗെഹ്‌ലോത് മന്ത്രിസഭയിൽ റെവന്യു മന്ത്രിയായിരുന്നു.
1954 മുതൽ 2003 വരെ ഏഴ് തവണ 
രാജസ്ഥാൻ നിയമസഭാംഗമായിരുന്നു.
2009 ഒക്ടോബറിൽ ത്രിപുര ഗവർണറായി. ഇന്ത്യയിലെ വടക്കുകിഴക്കൻ സംസ്ഥാനങ്ങളിലെ ആദ്യത്തെ വനിതാ ഗവർണറായിരുന്നു കമല. ഒരു മാസത്തിന് ശേഷം 2009 നവംബർ 27ന് ഗുജറാത്ത് ഗവർണറായി നിയമിതയായി. 2014 ജൂലൈ ആറിന് മിസോറാമിലേക്ക് സ്ഥലം മാറ്റി. 2014 ഓഗസ്റ്റ് ആറിന്, രാഷ്ട്രപതി പ്രണാബ് മുഖർജി, ഗവർണർ സ്ഥാനത്ത് നിന്ന് നീക്കം ചെയ്തു. ഗുജറാത്തിൽ ഗവർണറായിരുന് സമയത്ത് ഗവർണറുടെ ഓഫീസ് ദുരുപയോഗം ചെയ്‌തെന്ന് ആരോപിച്ചായിരുന്നു നടപടി.

## മരണം
വാർധക്യ സഹജമായ അസുഖങ്ങൾക്ക് ചികിത്സയിൽ തുടരവെ 97-മത്തെ 
വയസിൽ 2024 മെയ് 15ന് അന്തരിച്ചു.

## അവലംബം

വർഗ്ഗം:ഇന്ത്യയിലെ വനിതാ ഗവർണർമാർ
വർഗ്ഗം:1927-ൽ ജനിച്ചവർ
അലാസ്കയുടെ വില്പന

1867 മാർച്ച് 30 ന് അലാസ്ക ഭൂവിഭാഗം അമേരിക്കൻ ഐക്യനാടുകൾ 7.2 മില്യൺ യു.എസ്. ഡോളറിന് റഷ്യയിൽ നിന്ന് വിലയ്ക്കു വാങ്ങി. ഈ എഗ്രിമെന്റിൽ യു.എസ് സെനറ്റിന്റെ അംഗീകാരത്തോടെ പ്രസിഡന്റ് ആൻഡ്രൂ ജോൺസൺ ഒപ്പുവച്ചു.

അവിടെ ജീവിക്കാനുള്ള പ്രയാസങ്ങൾ, പ്രകൃതി വിഭവങ്ങളുടെ പ്രത്യക്ഷമായ അഭാവം (പിൽക്കാലത്ത് 1896 ൽ ഇവിടെ സ്വർണ്ണം കണ്ടെത്തി), ബ്രിട്ടനുമായുള്ള ഒരു യുദ്ധമുണ്ടായാൽ എളുപ്പത്തിൽ പിടിച്ചെടുക്കപ്പെടുമെന്നുള്ള ഭയം എന്നിവയാൽ  തങ്ങളുടെ അലാസ്കൻ ഭൂപ്രദേശം വിൽക്കാൻ റഷ്യ ആഗ്രഹിച്ചിരുന്നു.  ഈ  പ്രദേശത്തെ റഷ്യയുടെ പ്രാഥമിക പ്രവർത്തനങ്ങളിൽ രോമ വ്യവസായവും തദ്ദേശീയ ജനതയ്ക്കിടയിലെ മിഷണറി പ്രവർത്തനങ്ങളും മാത്രമായിരുന്നു ഉണ്ടായിരുന്നത്. ഈ പുതിയ പ്രദേശം വാങ്ങിയതോടെ ഏകദേശം 586,412 ചതുരശ്ര മൈൽ (1,518,800 ചതുരശ്ര കിലോമീറ്റർ) പുതിയ ഭൂപ്രദേശം അമേരിക്കൻ ഐക്യനാടുകളോടു കൂട്ടിച്ചേർക്കപ്പെട്ടു.

## അവലംബം

## പുറത്തേക്കുള്ള കണ്ണികൾ

വർഗ്ഗം:റഷ്യ
വർഗ്ഗം:അമേരിക്കൻ ഐക്യനാടുകൾ
വർഗ്ഗം:അലാസ്ക
ഊർമ്മിള സിംഗ്

ഇന്ത്യയിലെ ഒരു പ്രമുഖ വനിതാ രാഷ്ട്രീയ പ്രവർത്തകയും ഇന്ത്യൻ നാഷണൽ കോൺഗ്രസ് നേതാവുമാണ് **ഊർമ്മിള സിംഗ് (Urmila Singh).** 
2010 ജനുവരി 25മുതൽ ഹിമാചൽ പ്രദേശ് ഗവർണ്ണറായിരുന്നു..

## ആദ്യകാല ജീവിതം
ഇപ്പോഴത്തെ ഛത്തിസ്ഗഢ് സംസ്ഥാനത്തിന്റെ ഭാഗമായ റായ്പൂർ ജില്ലയിലെ ഫിങ്കേശ്വർ ഗ്രാമത്തിൽ 1946 ഓഗസ്റ്റ് ആറിന് ജനനം. സ്വതന്ത്ര സമര സേനാനി രാജാ നട്‌വർ സിങ്ങിന്റെ പൗത്രിയാണ്. ഇദ്ദേഹത്തെ ബ്രിട്ടീഷ് ഭരണകാലത്ത് തൂക്കിലേറ്റുകയായിരുന്നു. മധ്യപ്രദേശ് എംഎൽഎയും കോൺഗ്രസ്  നേതാവുമായ വീരേന്ദ്ര ബഹദുർ സിങ്ങിനെയാണ് വിവാഹം ചെയ്തത്. പാർലമെന്റംഗമായിരുന്ന് റാണി ശ്യം കുമാരിയുടെ മകനാണ് ഇദ്ദേഹം.

## രാഷ്ട്രീയ ജീവിതം
ഭർത്താവിന്റെ മരണത്തോടെയാണ് രാഷ്ട്രീയ പ്രവർത്തനത്തിലേക്ക് ഇറങ്ങിയത്. അദ്ദേഹം പ്രതിനിധീകരിച്ചിരുന്ന അസംബ്ലി നിയോജക മണ്ഡലത്തിൽ നിന്ന് വിജയിച്ച് മധ്യപ്രദേശ് നിയമസഭയിൽ എത്തി. 1993 മുതൽ 1995 വരെ ക്ഷീര വികസന മന്ത്രിയായി. 1998 മുതൽ 2003 വരെ സാമൂഹ്യ ക്ഷേമ, ഗോത്ര ക്ഷേമ മന്ത്രിയായി. 1996 മുതൽ 1998 വരെ മധ്യപ്രദേശ് കോൺഗ്രസ്സിന്റെ അധ്യക്ഷയായിരുന്നു. 
2001ൽ ഛത്തിസ്ഗഢ് സംസ്ഥാന രൂപീകരിച്ചപ്പോൾ ഊർമ്മിള സിങ് പ്രതിനിധാനം ചെയ്ത നിയോജക മണ്ഡലം പുതിയ സംസ്ഥാനത്തിന്റെ ഭാഗമായി. ഇതോടെ, സ്വാഭാവികമായി ആദ്യ ഛത്തിസ്ഗഢ് അസംബ്ലിയിൽ അംഗമായി. 2008ൽ നടന്ന അസംബ്ലി തിരഞ്ഞെടുപ്പിൽ പരാജയപ്പെട്ടു. ഇതോടെ കോൺഗ്രസ് നേതൃത്വം നൽകിയിരുന്ന കേന്ദ്ര സർക്കാർ ഇവരെ 2010ൽ ഹിമാചൽ പ്രദേശ് ഗവർണ്ണറായി നിയോഗിച്ചു. 2010 ജനുവരി 25ന് ഗവർണ്ണറായി സ്ഥാനമേറ്റു.

## അവലംബം

വർഗ്ഗം:ഇന്ത്യയിലെ വനിതാ ഗവർണർമാർ
വർഗ്ഗം:1946-ൽ ജനിച്ചവർ
പ്രിജേഷ് കണ്ണൻ

ഓർമ്മശക്തിയിൽ ഗിന്നസ് വേൾഡ് റെക്കോർഡ് നേടിയ വ്യക്തിയാണ് കണ്ണൂർ ജില്ലയിലെ പയ്യന്നൂരിൽ ജനിച്ച പ്രിജേഷ് കണ്ണൻ. ഇന്ത്യയുടെ 14-മത് പ്രധാനമന്ത്രി ഡോ. മൻമോഹൻ സിങിൽ നിന്നുമാണ് ഏറ്റവും കൂടുതൽ ഓർമ്മശക്തിക്കുള്ള ഗിന്നസ് വേൾഡ് റെക്കോർഡ് കരസ്ഥമാക്കിയത്. ഇതിനു പുറമേ ഓർമ്മശക്തിക്കുള്ള ലിംക്ക ബുക്ക് ഓഫ് റെക്കോർഡ് ഉമ്മൻ ചാണ്ടിയിൽ നിന്നും നേടിയിട്ടുണ്ട്.  23 ജൂൺ 2012-നാണ് പ്രിജേഷ് കണ്ണൻ നിലവിലെ റെക്കോർഡ് ഭേദിച്ചത്.

## ജീവിത രേഖ

കേരളത്തിലെ കണ്ണൂർ ജില്ലയിൽ പയ്യന്നൂരിൽ താമസിക്കുന്ന വ്യാപാരിയായ എൻ.ടി കണ്ണന്റെയും  ടി.പി യശോദയുടേയും മകനായി 1991 ജനുവരി 10-ന്  ജനിച്ചു. ഫാർമസിസ്റ്റ് ആയ മുതിർന്ന സഹോദരിയും ഉണ്ട്.

ചെറിയ പ്രായത്തിൽ തന്നെ പ്രിജേഷിന്റെ കഴിവുകൾ അധ്യാപകർ തിരിച്ചറിഞ്ഞിരുന്നു. സ്‌കൂൾ പഠനകാലത്ത് പാഠങ്ങൾ പകർത്തിയെടുക്കുന്ന സ്വഭാവം പ്രിജേഷിന് ഇല്ലായിരുന്നുവെങ്കിലും സ്‌കൂളിൽ നിന്നും എത്തിയാൽ പഠിച്ച കാര്യങ്ങളെല്ലാം ഓർത്തെടുക്കാൻ പ്രിജേഷിന് കഴിഞ്ഞിരുന്നു. പ്രാഥമിക വിദ്യാഭ്യാസം നേടിയത് അന്നൂർ യു. പി. സ്‌കൂളിൽ നിന്നുമായിരുന്നു. ഹൈസ്‌കൂൾ വിദ്യാഭ്യാസം പയ്യന്നൂർ ഹൈസ്‌കൂളിലും, എം.ബി.എ ഐ.സി.എം കണ്ണൂരിൽ നിന്നും നേടിയെടുത്തു.

## റെക്കോർഡുകൾ

23 ജൂൺ 2012-ൽ, കണ്ണുകെട്ടികൊണ്ടു 470 പേരുകൾ ആരോഹണ-അവരോഹണ ക്രമങ്ങളിൽ നിഷ്പ്രയാസം പറഞ്ഞുകൊണ്ടാണ് പ്രിജേഷ് കണ്ണൻ ഗിന്നസ് വേൾഡ് റെക്കോർഡ് കരസ്ഥമാക്കിയത്.. ഇതിനുപുറമേ മികച്ച ഓർമ്മശക്തിക്കുള്ള ലിംക്ക ബുക്ക് ഓഫ് റെക്കോർഡ്‌സും പ്രിജേഷ് കരസ്ഥമാക്കിയിട്ടുണ്ട്. ഇത് ഇവർക്ക് നൽകിയത് അന്നത്തെ മുഖ്യമന്ത്രി ശ്രി. ഉമ്മൻ ചാണ്ടിയാണ്.

## വ്യക്തിഗത ജീവിതം

വായനയും സംഗീതാസ്വാദനവും അവിവാഹിതനായ പ്രിജേഷിന്റെ ഇഷ്ട വിനോദങ്ങളാണ്. നാടകാഭിനയത്തിൽ പരിശീലനം നേടിയിട്ടുള്ള 
പ്രിജേഷ് പലനാടകങ്ങളിലും, ഹരിചന്ദനം, ശ്രീകൃഷ്ണ എന്നീ സീരിയലുകളിലും അഭിനയിച്ചിട്ടുണ്ട്. പ്രിജേഷ് ഭരതനാട്യവും അഭ്യസ്സിച്ചിട്ടുണ്ട്.

## അവലംബം
ഹരൂക്കി മുറകാമി

ലോകമെങ്ങും വായനക്കാരുള്ള ഒരു പ്രമുഖ സമകാലിക ജപ്പാനീസ് എഴുത്തുകാരനാണ് **ഹരൂക്കി മുറകാമി**.അദ്ദേഹത്തിന്റെ പുസ്തകങ്ങൾ അമ്പതോളം ഭാഷകളിലേക്ക് പരിഭാഷ ചെയ്യപ്പെടുകയും ദശലക്ഷക്കണക്കിന് പ്രതികൾ വിറ്റഴിക്കപ്പെടുകയും ചെയ്തിട്ടുണ്ട്.
### നോവലുകൾ

### Short stories
#### Collections

#### List of stories

### Essays and nonfiction
Murakami has published more than 40 books of non-fiction. Among them are:

Other books include:

## ഇവയും കാണുക

## അവലംബം

## കൂടുതൽ വായനയ്ക്ക്
*Pintor, Ivan. "David Lynch y Haruki Murakami, la llama en el umbral", in: VV.AA., Universo Lynch. Internacional Sitges Film Festival-Calamar, 2007 ()
*Rubin, Jay. *Haruki Murakami and the Music of Words*. Harvill Press, 2002 ()
*Strecher, Matthew Carl. *The Wind-Up Bird Chronicle Readers Guide*. Continuum Pubublishing Group, 2002 ()
*Strecher, Matthew Carl. *Dances with Sheep: The Quest for Identity in the Fiction of Murakami Haruki*. University of Michigan/Monographs in Japanese Studies, 2001 ()
*Suter, Rebecca. *The Japanization of Modernity: Murakami Haruki Between Japan and the United States*. Harvard University Asian Center, 2008. ()

## ബാഹ്യ ലിങ്കുകൾ

*Murakami's Cats
*Haruki Murakami at Random House
*Haruki Murakami at *[[The New Yorker]]* (online essays, stories, excerpts)
*Haruki Murakami at *[[The New York Times]]* (articles about, interviews with)
*Haruki Murakami at *[[Complete Review]]* (international meta-reviews)
*
*Haruki Murakami at *[[The Encyclopedia of Science Fiction]]*
*

വർഗ്ഗം:1949-ൽ ജനിച്ചവർ
വർഗ്ഗം:ജപ്പാനീസ് നോവലിസ്റ്റുകൾ
വർഗ്ഗം:പ്രിൻസ്റ്റൺ യൂനിവേഴ്സിറ്റി അദ്ധ്യാപകർ
വർഗ്ഗം:അമേരിക്കൻ നോവലെഴുത്തുകാർ
വർഗ്ഗം:ഒപ്പുകൾ ഉൾപ്പെടുത്തിയിട്ടുള്ള ജീവചരിത്രങ്ങൾ
വർഗ്ഗം:ജനുവരി 12-ന് ജനിച്ചവർ
ലാംഗ്സ്റ്റൺ ഹ്യൂഗ്സ്

അമേരിക്കൻ കവിയും സാമൂഹികപ്രവർത്തകനുമായിരുന്നു **ലാംഗ്സ്റ്റൺ ഹ്യൂഗ്സ്**.((ജ: ഫെബ്: 1, 1902 – മ :മെയ് 22, 1967) അമേരിക്കയിലുടലെടുത്ത ജാസ് കവിതാശാഖയുടെ മുഖ്യപ്രണേതാക്കളിലൊരാളുമായിരുന്നു ഹ്യൂഗ്സ്.

###### കവിതാസമാഹാരങ്ങൾ
* *[[The Weary Blues]]*, Knopf, 1926
* *[[Fine Clothes to the Jew]]*, Knopf, 1927
* *The Negro Mother and Other Dramatic Recitations*, 1931
* *Dear Lovely Death*, 1931
* *The Dream Keeper and Other Poems*, Knopf, 1932
* *Scottsboro Limited: Four Poems and a Play*, Golden Stair Press, N.Y., 1932
* *[[Let America Be America Again]]*, 1938 
* *Shakespeare in Harlem*, Knopf, 1942
* *Freedom's Plow*, 1943
* *Fields of Wonder*, Knopf, 1947
* *One-Way Ticket*, 1949
* *[[Montage of a Dream Deferred]]*, Holt, 1951
* *Selected Poems of Langston Hughes*, 1958
* *Ask Your Mama: 12 Moods for Jazz*, Hill & Wang, 1961
* *The Panther and the Lash: Poems of Our Times*, 1967
* *The Collected Poems of Langston Hughes*, Knopf, 1994

###### ഒരു മാതൃക

The night is beautiful,
So the faces of my people.

The stars are beautiful,
So the eyes of my people

Beautiful, also, is the sun.
Beautiful, also, are the souls of my people.



###### മറ്റുകണ്ണികൾ
* Langston Hughes on Poets.org With poems, related essays, and links.
* Profile and poems of Langston Hughes, including audio files and scholarly essays, at the Poetry Foundation.
* Cary Nelson, "Langston Hughes (1902–1967)" . Profile at Modern American Poetry.
* Beinecke Library, Yale . "Langston Hughes at 100".
* FBI profile
* "(James) Langston Hughes (1902–1967) . PBS profile.
* Profile at Library of Congress.
* Langston Hughes in Lawrence, Kansas. Photographs and biographical resource

## അവലംബം
റുബെല്ല വാക്സിൻ

റുബെല്ല രോഗം പ്രതിരോധിക്കാൻ ഉപയോഗിക്കുന്ന വാക്സിനാണ് **റുബെല്ലവാക്സിൻ (Rubella vaccine)**. ആദ്യ ഡോസിനു ശേഷം 2 ആഴ്ചയ്ക്കകം ഫലം കണ്ട് തുടങ്ങും, എകദേശം  95%ആളുകളിലും  ഫലപ്രദമാണ്. നല്ല രീതിയിൽ പ്രതിരോധ പരിപാടികൾ നടക്കുന്ന രാജ്യങ്ങളിൽ റുബെല്ല രോഗം കാണപ്പെടുന്നില്ല. കുട്ടികളിൽ പ്രതിരോധ പരിപാടികൾ കുറവായ ജനസമൂഹങ്ങളിൽ ശരിയായ പ്രതിരോധ കുത്തിവെപ്പ് കിട്ടാതെ പെൺകുട്ടികൾ അമ്മമാർ ആവുന്നതിനാൽ ആ പ്രദേശത്ത് റുബെല്ല രോഗം കാണാൻ സാധ്യത കൂടുതലാണ്.

## അവലംബം

വർഗ്ഗം:ഡബ്ല്യു. എച്ച്. ഒ യുടെ അടിസ്ഥാന പ്രതിരോധമരുന്നുകളുടെ പട്ടികയിലുൾപ്പെട്ടിട്ടുള്ളവ
മൃദുല സിൻഹ

ഇന്ത്യയിലെ ഹിന്ദി സാഹിത്യത്തിലെ ഒരു വനിതാ എഴുത്തുകാരിയും രാഷ്ട്രീയ പ്രവർത്തകയുമാണ് **മൃദുല സിൻഹ (Mridula Sinha)(1942-2020)**. 2014 മുതൽ 2019 വരെ ഗോവ സംസ്ഥാനത്തിന്റെ ഗവർണറായിരുന്നു.

## ആദ്യകാല ജീവിതം

ബിഹാറിലെ മുസഫർപുർ ജില്ലയിലെ ചപ്ര ദരംപൂർ യാഡ് എന്ന ഗ്രാമത്തിൽ 1942 നവംബർ 27ന് ജനിച്ചു. പിതാവ് ബാബു ചബിലെ സിങ്ങും മാതാവ് അനുപാ ദേവിയും. വളരെ ചെറുപ്പത്തിൽ തന്നെ ഹിന്ദിയിൽ ഗദ്യ സാഹിത്യങ്ങൾ എഴുതാൻ തുടങ്ങി. 
ബിരുദ പഠനം പൂർത്തിയാക്കിയ ഉടനെ ഡോക്ടർ റാം കൃപാൽ സിങ്ങിനെ വിവാഹം ചെയ്തു. വിവാഹത്തിന് ശേഷം പഠനം തുടർന്നു. മനശാസ്ത്രത്തിൽ ബിരുദാനന്തര ബിരുദം നേടി. തുടർന്ന് മൊത്തിഹാരിയിലെ ഡോ. എസ്‌കെ സിൻഹ വനിതാ കോളേജിൽ ലെക്ചററായി ജോലിയിൽ പ്രവേശിച്ചു.

## സാഹിത്യ രംഗം

വിവിധ ഹിന്ദി പ്രസിദ്ധീകരണങ്ങളിൽ നിരവധി കഥകൾ എഴുതി. 'ബിഹാർ കി ലോക് കഥായേൻ' എന്ന പേരിൽ രണ്ടു വാള്യങ്ങളിലായി കഥാസമാഹാരം പുറത്തിറങ്ങി. നിരവധി നോവലുകളും രാജ്മത വിജയ് രാജ് സിന്ധ്യയുടെ ജീവചരിത്രം 'ഏക് ഥി റാണി ഐസി ഭി' എന്ന പേരിൽ പുറത്തിറക്കി. ഇത് പിന്നീട് ഇതേ പേരിൽ സിനിമയായി.
### സാഹിത്യ സംഭാവനകൾ
* *Ek thi rani aisi bhi* (Short biography)
* *Nayi devyani* (Novel)
* *Gharwaas* (Novel)
* *Jyon mehandi ko rang* (Novel)
* *Dekhan mein choten lagen* (Stories)
* *Sita puni boli* (Novel)
* *Yayavari ankhon se* (Interviews)
* *Bihar ki lok kathayen -I* (Stories)
* *Bihar ki lok kathayen-II* (Stories)
* *Dhai beegha zameen* (Stories)
* *Matr deh nahin hai aurat* (Women liberation)
* *Nari na kathputli na udanpari*(2014) by Yash publications,new delhi
* *Apna jivan*(2014) by Yash publications,new delhi
* *Antim ichha*(2014) by Yash publications,new delhi
* *Mujhe Kuch Kehna Hain* (2015,Poetry) By Yash Publications,New Delhi
* *Aaurat aaviksit purush nahi hain*(2015) by Yash publications,New Delhi
* *chinta aur chintan ke inderdhanushyain rang by mridula sinha (2016) by yash publications,New Delhi
* *indiae women new images on ancient foundation(2016) By yash publications,New Delhi
* ''ya nari sarvbuteshu (2016) By Yash publications,New Delhi

## രാഷ്ട്രീയ ജീവിതം

2014 ഓഗസ്റ്റ് വരെ ഭാരതീയ ജനതാ പാർട്ടിയുടെ നാഷണൽ എക്‌സിക്യുട്ടീവ് അംഗമായിരുന്നു. കേന്ദ്രത്തിൽ ബിജെപി അധികാരത്തിലെത്തിയതിന് ശേഷം 2014 ഓഗസ്റ്റ് 25ന് ഗോവ ഗവർണ്ണറായി നിയമിതയായി.

## അവലംബം

വർഗ്ഗം:ഇന്ത്യയിലെ വനിതാ ഗവർണർമാർ
വർഗ്ഗം:1942-ൽ ജനിച്ചവർ
വർഗ്ഗം:കോവിഡ്-19 മൂലം മരിച്ചവർ
മേഴ്സി കുട്ടൻ

മലയാളിയായ ഒരു വനിതാ കായിക താരമായിരുന്നു **മേഴ്‌സി കുട്ടൻ (Mercy Kuttan)**. 1988ൽ ദക്ഷിണ കൊറിയയിലെ സോളിൽ നടന്ന ഒളിമ്പിക്‌സിൽ ഇന്ത്യയെ പ്രതിനിധീകരിച്ച് 400 മീറ്റർ ഓട്ടമത്സരത്തിൽ പങ്കെടുത്തു. ആറു മീറ്റർ ചാടിയ ഇന്ത്യയിലെ ആദ്യത്തെ വനിതാ ലോംഗ്ജംപ് താരമാണ് മേഴ്‌സി കുട്ടൻ..
ഇന്ത്യൻ കായിക രംഗത്തിന് നൽകിയ സംഭാവനകൾ പരിഗണിച്ച് രാജ്യം 1989ൽ അർജുന അവാർഡ് നൽകി ആദരിച്ചു.
2016 ജൂലൈ 24ന് കേരള സ്‌പോർട്‌സ് കൗൺസിൽ വൈസ് പ്രസിഡന്റായി തിരഞ്ഞെടുത്തു. മികച്ച കായിക പരിശീലകയായ മെഴ്‌സി കുട്ടൻ 
2010ൽ കൊച്ചിയിൽ കായിക അക്കാദമി ആരംഭിച്ചു.

## ആദ്യകാല ജീവിതം

1960 ജനുവരി ഒന്നിന് കേരളത്തിൽ ജനിച്ചു. 1981ൽ ഏഷ്യൻ അത്‌ലറ്റിക് ചാംപ്യൻഷിപ്പിൽ ലോംഗ് ജംപിലും 4 ഗുണം 400 മീറ്റർ റിലേയിലും വെങ്കല മെഡൽ നേടി. 1982ൽ നടന്ന ഏഷ്യൻ ഗെയിംസിൽ ലോംഗ്ജംപിൽ വെള്ളി മെഡൽ നേടി.

## അവലംബം

വർഗ്ഗം:കായികം
വർഗ്ഗം:ഒളിമ്പിക്സിൽ പങ്കെടുത്ത ഇന്ത്യാക്കാർ
വർഗ്ഗം:1960-ൽ ജനിച്ചവർ
ഡബ്ല്യു. ജി. ഗ്രേസ്

**വില്ല്യം ഗിൽബർട്ട് "ഡബ്ല്യു.ജി." ഗ്രേസ്**, MRCS, LRCP (18 July 1848&nbsp;– 23 October 1915)ഇംഗ്ലണ്ടിൽനിന്നുള്ള മുൻ അമച്വർ ക്രിക്കറ്റ് താരവും, ലോകം കണ്ട ഏറ്റവും മികച്ച ക്രിക്കറ്റ് കളിക്കാരിൽ ഒരാളുമാണ്. 1865 മുതൽ 1908 വരെ റെക്കോഡിൻ തുല്യമായ നാല്പത്തിനാല് സീസണുകളിൽ ഫസ്റ്റ്-ക്ലാസ്സ് ക്രിക്കറ്റ് കളിച്ച ഇദ്ദേഹം  ഇംഗ്ലണ്ടിന്റെയും, ഗ്ലോസ്റ്റർഷെയറിന്റെയും, മറ്റു പല ടീമുകളുടേയും ക്യാപ്റ്റൻ ആയിരുന്നിട്ടുണ്ട്. ക്രിക്കറ്റ് കളിക്കാരുടെ കുടുംബത്തിൽനിന്നും വന്നിട്ടുള്ള അദ്ദേഹം  മൂത്ത സഹോദരന്മാരിലൊരുവനായ ഇ.എം.ഗ്രേസ് ഇളയ സഹോദരനായ ഫ്രെഡ് ഗ്രേസ് എന്നിവരോടൊപ്പം 1880-ൽ ടെസ്റ്റ് ക്രിക്കറ്റ് കളിക്കാനിറങ്ങിയതായിരുന്നു മൂന്നു സഹോദരന്മാർ ഒരുമിച്ച് ആദ്യമായി ഒരു ടെസ്റ്റ് മൽസരത്തിൽ പ്രത്യക്ഷപ്പെട്ടത്. ക്രിക്കറ്റിനു നവീന മുഖഛായ നൽകിയ‌ വലം കൈയൻ ബാറ്റ്സ്മാനും ബൗളറുമായിരുന്നു  ഗ്രേസ്. 1879-ൽ ഭിഷ്വഗരൻ ആയ അദ്ദേഹം 440 യാർഡ് ഹർഡിൽസ്, ഫുട്ബോൾ, ഗോൾഫ്, കർലിങ് എന്നീ കായികമൽസരങ്ങളിലും പങ്കെടുത്തിട്ടുണ്ട്. ഫസ്റ്റ് ക്ലാസ്സ് ക്രിക്കറ്റിൽ 100 ശതകങ്ങൾ നേടുന്ന ആദ്യ കളിക്കാരൻ ആണ് ഇംഗ്ലണ്ടിന്റെ ഡബ്ല്യു. ജി. ഗ്രേസ്. 1895 ൽ ആണ് അദ്ദേഹം ആ നാഴികക്കല്ല് പിന്നിട്ടത്, അദ്ദേഹം ആകെ 124 ഫസ്റ്റ് ക്ലാസ്സ് ശതകങ്ങൾ നേടിയിട്ടുണ്ട്.

## അവലംബം

വർഗ്ഗം:ഇംഗ്ലീഷ് ക്രിക്കറ്റ് കളിക്കാർ
ശന്തനഗൗഡർ മോഹൻ മല്ലികാർജുൻ ഗൗഡ

സുപ്രീം കോടതി മുൻ ജസ്റ്റിസും കേരള ഹൈക്കോടതി മുൻ ചീഫ് ജസ്റ്റിസുമായിരുന്നു **ജസ്‌റ്റിസ് ശന്തനഗൗഡർ മോഹൻ മല്ലികാർജുനഗൗഡ (Justice Mohan M. Shantanagoudar)**. 

## ജീവിതരേഖ
1958-ൽ കർണാടകയിലെ ഹാവേരി ജില്ലയിൽ ശന്തനഗൗഡരുടെ മകനായി ജനിച്ചു. 1980-ൽ നിയമബിരുദം നേടി. 2003ൽ കർണാടക ഹൈക്കോടതിയിൽ അഡിഷണൽ ജഡ്‌ജിയായി. 2004-ൽ സ്ഥിരം ജഡ്‌ജിയായി. 2016 സെപ്റ്റംബർ 22 ന് കേരള ഹൈക്കോടതി  ചീഫ് ജസ്‌റ്റിസായി സത്യപ്രതിജ്ഞ ചെയ്തു. 2017 ഫെബ്രുവരി 17-ന് സുപ്രീം കോടതി ജഡ്ജിയായി സത്യപ്രതിജ്ഞ ചെയ്ത അദ്ദേഹം, പദവിയിൽ തുടരവേ 2021 ഏപ്രിൽ 25-ന് പുലർച്ചെ മൂന്നുമണിയോടെ ഗുരുഗ്രാമിലെ മേദാന്ത ആശുപത്രിയിൽ വച്ച് അന്തരിച്ചു. 63 വയസ്സായിരുന്നു അദ്ദേഹത്തിന്.
## അവലംബം


വർഗ്ഗം:നിയമജ്ഞർ
വർഗ്ഗം:കേരള ഹൈക്കോടതി ചീഫ് ജസ്റ്റിസുമാർ
വർഗ്ഗം:1958-ൽ ജനിച്ചവർ
വർഗ്ഗം:2021-ൽ മരിച്ചവർ
വർഗ്ഗം:മേയ് 5-ന് ജനിച്ചവർ
വർഗ്ഗം:ഏപ്രിൽ 25-ന് മരിച്ചവർ